Vild analyse: Derfor nedprioriterer bilfabrikkerne benzinbilen\nForside Nyhed Vild analyse: Derfor nedprioriterer bilfabrikkerne benzinbilen\nDet handler ikke så meget om miljøkrav lige nu. Det er i hvert fald ikke derfor, bilfabrikkerne producerer elbiler.\nIndustrier i hele verden mangler mikrochips. Også bilindustrien. Og i sidstenævnte har chipsmanglen fået en bemærkelsesværdig konsekvens.\nBilfabrikkerne nedprioterer nemlig fossilbilen. Men ikke fordi lovgiverne som EU siger, de skal. Nej, der mangler ganske enkelt mikrochips. Og lige nu giver det bedst mening, at bilfabrikkerne ofrer de mikrochips, der er, på hybrid-og elbiler.\nDet skriver det danske medie Ingeniøren.\nDet handler altså lige nu hverken om miljø eller klodens klima. Nej, lige nu er der langt flest penge at hente ved at producere elbiler. Mange forbrugere er nemlig villige til at punge ekstra meget ud for at få en elbil lige nu, påpeger Mads Rørvig, direktør i De Danske Bilimportører, til Ingeniøren:\n– Flaskehalsen hos mange bilproducenter på grund af mangel på mikrochips vil blot accelerere udviklingen mod flere elbiler på den korte bane, fordi producenterne tvinges til at prioritere.\nAt der er noget om det skal vi bare vende os mod verdens sjette største bilproducent, Stellantis, for at få bekræftet. Koncernen, der står bag mærker som Opel, Peugeot/Citroen, Alfa Romeo, Dodge, Chrysler m.fl., har allerede sagt, at man prioriterer at få de mikrochips, man kan få, ud i elbiler.\nElbilerne kommer altså i første række.\nSamme tendens ses i det tyske, hvor Volkswagen har sat produktion af fossilbiler som Tiguan og Golf på pausen. Der er ganske enkelt større profit at hente ved eksempelvis at få så mange elbiler som ID.4 og ID.3-modellerne som muligt ud at køre.


Key Account & Account Management | Kampro Management\nFuld udnyttelse af et salgspotentiale kræver, at man kan beherske både det taktiske og strategiske salg – Har jeres sælgere de rette kompetencer og udnytter i jeres fulde salgspotentiale?\nKampro Management kan hjælpe jer med at:\nFå identificeret markant flere og nye salgsmuligheder\nOpnå en højere hitrate på jeres mødebooking\nSikre en stærkere “værktøjskasse” til at lukke nye kundeaftaler\nI får et øget kendskab til at arbejde med strategisk værdiskabelse\nUanset hvilket trin i jeres salgsproces, der er tale om, så er det vigtigt, at jeres sælgere har de rette kompetencer og er skarpe på hele salgs- og værdikæden. Det handler om, at de forstår både jeres og kundernes fælles værdier og strategiske krydsfelt, for kun derigennem kan I udnytte jeres fulde salgspotentiale.\nKampro Management styrker jeres sælgere indenfor det taktiske salg og deres måde at gå til markedet på. Et forløb, som styrker den enkelte sælgers kompetencer, blandt andet indenfor “Account Targeting” og “Det rigtige Pitch“, hvilket resulterer i større hitrate på både mødebooking og ny- og mersalg.\nKONTAKT Kampro Management og hør nærmere\nMed afsæt i virksomhedens systemmæssige salgsstruktur og strategiske vækstplan gennemfører Kampro Management en målrettet kompetenceudvikling indenfor Account Management og Key Account Management.\nKampro Management arbejder med opbygning og udvikling af jeres Key Account Management funktioner. Med afsæt i de strategiske Key Account funktioner og jeres forretningsstrategi udvikles den enkelte sælgers kompetencer indenfor storkunde- og pipelinestyring.\nVia KAM-Board og en målrettet, struktureret tilgang til kundeanalyser, bringes der nye vinkler ind i det at arbejde med storkunder. Det både styrker og udvikler den enkelte sælgers kompetencer i at forstå og drive salg til store kunder.\nBenefits ved et træningsforløb med Kampro Management:\nBliv expert i Account Targeting\nStærke kompetencer indenfor strategisk og værdibaseret salg\nSkarp forståelse af det at arbejde med CRM kundestyring\nKampro Management har stor erfaring i at udvikle og opbygge veldrevne salgsorganisationer indenfor både Account Management og Key Account Management.\nRing 29498334 eller skriv til mail@kampro.dk og hør mere om, hvordan jeg kan hjælpe lige netop din virksomhed


Svenske loppis og feelgood | Aalborg Bibliotekerne\nI ”Kræmmerfund og kærlighed” af Ewa Klingberg følger man to historier sideløbende i hver sin tid. Fortid og nutid flettes elegant sammen, som historien skrider frem.\nNyskilt Felicia i nutiden\nI nutiden følger vi Felicia. En nyskilt kvinde, som for første gang i årevis skal stå på egne ben. Minusset på bankkontoen vokser konstant – godt hjulpet på vej af en gammel udlejningsejendom, som Felicia overtog under skilsmissen. Med ejendommen følger desuden lejere, som Felicia så småt begynder at lære bedre at kende.\nNanny, tjenestepige i 1860'erne\nI 1860’erne kommer den unge pige Nanny i tjeneste hos familien Schmidt. Her møder hun familiens yngste søn, Fritz, som hun skal være barnepige for. Fritz er lidt af en ballademager, men han og Nanny får et ganske særligt forhold. Kort efter ankommer magister Kvist. Han skal undervise husets børn, og fruen ønsker, at han også underviser Nanny. Magisteren bliver hurtigt betaget af den unge pige, som ikke aner, hvad hun skal gøre for at slippe for hans tilnærmelser.\nKlassisk svensk feel good\nDer er med ”Kræmmerfund og kærlighed” tale om en klassisk svensk feel good-roman. For der findes som regel en ganske særlig stemning over disse med de mange typiske svenske stednavne, kanelsnurrer osv.\nDet er en bog fuld af hjertevarme, venskab, familiehemmeligheder og kærlighed, som er svær at lægge fra sig, når man først er gået i gang. Som læser får man desuden et – selvom det er en fiktiv historie – spændende indblik i kvinders liv for over 150 år siden. Indretningen af Felicias lejlighed, som blev tømt i forbindelse med skilsmissen, fylder desuden en hel del – så er du vild med boligindretning og svenske loppis, vil ”Kræmmerfund og kærlighed” sikkert falde i din smag.\n”Kræmmerfund og kærlighed” er 1. selvstændige bind i Huskvarna-serien.


• Køb Duehoved online → Klik her for at se udvalget – Vibeke Amdisen\nHjem• Køb Duehoved online → Klik her for at se udvalget\n• Køb Duehoved online → Klik her for at se udvalget\nForretninger på nettet med duehoved\nPlantetorvet.dk er aktuelt iblandt de mest benyttede online virksomheder der sælger planter og blomster. Webbutikkens sortiment spænder over flere end 15000 produkter fra en række mærker. Deres Trustpilot-evaluering på 8,9 ud af 10 giver indtryk af utrolig kundetilfredshed. Scoren er baseret på 6440 evalueringer, hvoraf 4860 af dem er 5-stjernede. På Facebook er 17187 mennesker fans af Plantetorvet.dk, og herpå har forhandleren modtaget 1288 anmeldelser med en gennemsnitlig vurdering på 4,45 ud af 5, hvilket tillige er vældig imponerende.\nBlomsterverden.dk er aktuelt imellem de mest populære online selskaber der sælger planter og blomster. Webbutikkens udvalg udgøres af ca. 2000 produkter fra diverse mærker. Forretningens Trustpilot-bedømmelse på 9,7 ud af 10 røber en høj grad af kundetilfredshed. Ratingen er baseret på 2413 vurderinger, hvoraf 2189 af dem er 5-stjernede. På Facebook er 2866 mennesker fans af Blomsterverden.dk, og her har firmaet modtaget 21 anmeldelser med en gennemsnitlig vurdering på 4,3 ud af 5, hvilket ligeledes er ultra overlegent.\nPlantorama.dk er nu iblandt de mest populære internet shops i Danmark inden for planter og blomster. Netbutikkens udvalg spænder over ca. 10000 produkter fra diverse producenter. Forhandlerens Trustpilot-rating på 8 ud af 10 røber en høj grad af tilfredshed hos kunderne. Ratingen er baseret på 1468 ratings, hvoraf 1019 af dem giver topkarakter. På Facebook er 74484 brugere fans af Plantorama.dk, og herpå har forretningen modtaget 293 ratings med en gennemsnitlig vurdering på 4 ud af 5, som tillige er ret så overlegent.\nPlanteshop.dk er i dag imellem de førende internet foretagender inden for planter og blomster. Webbutikkens udvalg favner i omegn af 150000 produkter fra en række mærker. Forretningens Trustpilot-evaluering på 8,9 ud af 10 markerer utrolig kundeloyalitet. Vurderingen er baseret på 6440 evalueringer, hvoraf 4860 af disse er 5-stjernede. På Facebook er 17187 personer tilhængere af Planteshop.dk, og herpå har virksomheden modtaget 1288 bedømmelser med en middel score på 4,45 ud af 5, som ligeledes er særdeles flot.\nHaveHandel.dk er i dag imellem de bedste internet virksomheder der sælger planter og blomster. Netbutikkens sortiment omfatter omtrent 1000 varer fra forskellige producenter. Butikkens Trustpilot-vurdering på 8,2 ud af 10 manifesterer utrolig kundetilfredshed. Bedømmelsen er baseret på 20 bedømmelser, hvoraf 17 af disse giver topkarakter. På Facebook er 686 mennesker tilhængere af HaveHandel.dk, og herpå har webshoppen modtaget 4 ratings med en gennemsnitlig rating på 4,1 af 5, hvilket også er særdeles overlegent.\nEn lang række online butikker udlover i vore dage et stort udvalg af metoder til levering. En favorit iblandt mange er nu til dags at få leveret til et udleveringssted, hvor du selv kan hente de nyindkøbte varer den dag der passer dig. Denne er nemlig ultra uproblematisk, samt desuden endda den mindst kostelige mulighed for fragt.\nDu bør også planlægge at bestille ordren til levering til din privatbolig eller til når du er på job. Den er af og til en kende mere pebret, men desuden ret så ukompliceret. Den mest prisbevidste fragttype af duehoved er utvivlsomt selv at hente pakken, hvilket dog kræver at du lever i nærheden af duehoved online butikkens adresse.\nFragttiden kan vise sig at være ualmindeligt relevant forudsat du har brug for pakken fluks, så i det øjemed er det sandelig centralt at du efterser tidshorisonten for levering for den vedkommende vare.\nEn stor portion duehoved online varehuse stiller udsigt til muligheden for dag-til-dag levering på mange af shoppens varenumre, hvilket dog betinges af at bestillingen indsendes inden et fastslået klokkeslæt, så de højst sandsynligt kan nå at få duehoved distribueret før de logistikansatte har fyraften.\nNogle e-forretninger i Danmark tilbyder fragt uden beregning, men i mange tilfælde er det betinget af at du indkøber for et fastslået beløb. Derudover bør man vælge den billigste leveringsmetode, som ofte – om man er nær Fredericia, Nakskov eller Billund – vil være at få fragtfirmaet til at bringe dine varer til en pakkeshop.\nDet er jo efterhånden ekstremt enkelt for almindelige dødelige at prissammenligne på duehoved på diverse netbutikker, og derved har en hel del netbutikker fundet det nødvendigt at nedsætte salgspriserne på deres varer – til drenge og piger, og samtidig også til voksne – drastisk, og endda nogle gange præstere portofri fragt.\nTil gengæld kan det imidlertid blive rentabelt at besigtige indtil flere webbutikker efter duehoved udsalg forinden du færdiggør din shopping, så man er på den sikre side med at opnå den mest attraktive pris.\nMan bør imidlertid være omhyggelig med, at når en online shop udlover duehoved for en salgspris der kan virke helt ekstremt gunstig, så bør det undertiden være et signal om en snydagtig e-forretning. Køb med gængse betalingskort er imidlertid dækket ind under et regulativ, hvilket bistår en overfor snydagtige internet handler.\nGenerelt anbefaler vi handler med kort eller mobilbetaling. Som alternativ burde du benytte et afdragstilbud som fx ViaBill, såfremt du har til hensigt at afdrage beløbet i flere bidder.\nForinden nogen shopper duehoved på en e-forretning kan de for at være på den sikre side gennemlæse e-shoppens regler, det er dog ofte et tidskrævende projekt.\nEt alternativt forslag er at se hvorvidt internet webshoppen er støttet af e-mærket, grundet at det bør være en tryghed om at internet selskabet respekterer de danske love, foruden at internet forhandleren undertiden undersøges af fagmænd som er inde i de gældende love. Desuden giver det dig mulighed for support, ifald du oplever udfordringer i forbindelse med dit køb.\nYderligere slår vi et slag for at du er på vagt for de mest basale forhold der gælder for købet, for eksempel den returrettighed på duehoved e-firmaet tilsikrer. I den forbindelse er det samtidig afgørende, at man stadigvæk bibeholder ens ordrekvittering, således man fremadrettet kan påvise sit køb, hvad end man er på indkøb til en pige eller dreng.\nTrustpilot fremskaffer de facto ønskværdige genveje til at kortlægge en stor portion øvrige brugeres synspunkter og på grund af dette går vi ind for, at du analyserer internet shoppens duehoved kritik før du køber.\nFacebook indebærer tillige adskillige relevante muligheder for at få indsigt i e-forretningens kundefokus. Derudover ser vi endda e-forretninger hvor du kan sammensætte en evaluering af ordreforløbet, som tilmed bør udnyttes til at tage stilling til tidligere kunders oplevelser.\nDenne side er finansieret af reklameindtægter. Vi har samarbejdsaftaler med en mængde e-forhandlere derved at vi præsenterer firmaernes produkter, og indkasserer kommission for så vidt vores besøgende udfører en handel.\nInformationer vedrørende duehoved og internet forretninger understøttes jævnligt, men vi kan ikke stilles ansvarlig for rettelser der er blevet foretaget efter at vi sidst opdaterede hjemmesidens informationer.


Angela Lejligheder på Kos. Billige rejser til Angela Lejligheder\nAngela Lejligheder er et lille, enkelt og hyggeligt lejlighedshotel i Kos by med en god central beliggenhed. Herfra er du klar til både at opleve det livlige centrum med butikker, barer og restauranter samt stranden, der ligger i kort gåafstand herfra, så du nemt kan kombinere badeferie med oplevelser. Når du ikke er ude at udforske den skønne ø, kan du på Angela Lejligheder tage en kølig dukkert i poolen og slappe af på solsengen med en god bog. Her er også en separat børnepool. Det hyggelige poolområde byder desuden på en lille snackbar, hvor du kan købe drikkevarer, snacks eller is. Du kan invitere din partner, venner eller familien med til Angela Lejligheder, da I kan bo op til 6 personer i en lejlighed. Alle lejligheder har tekøkken, hvor du kan lave lette måltider morgen, middag og aften, som du kan nyde på balkonen. Vil du hellere ud i byen at spise, byder Kos By heldigvis på mange restauranter med både lokal og international mad.\nGåafstand til barer, restauranter og butikker\nKos By centrum: 500 meter\nOffentlig transport: 100 meter\n2 3-etagers bygninger\n1 elevator i hver bygning\nTekøkken med køleskab, 2 kogeplader og kaffe-/tefaciliteter\nBestår af stue/soveværelse samt separat soveværelse\nBestår af stue/soveværelse samt to separate soveværelser\nBørnepasning (ved forespørgsel)\nStrand: 500 meter. Services er mod betaling\nAnmeldelserne er skrevet af vores kunder efter deres ophold på Angela Lejligheder\n2:30:05 AM (2:30:05 AM) | 192 (182|165)


Groft sagt: Kan det egentlig betale sig nogensinde at genåbne Danmark?\nNu er man fra politisk hold begyndt at tale om genåbning af Danmark. Kan det virkelig være rigtigt? Nu gik det ellers så godt. Virksomhederne udviser samfundssind. Lønmodtagerne er glade for deres job som aldrig før. Byerne har ren luft. Politikerne er troværdige. Udslippet af klimagasser er i bund. Staten præsterer en sjælden set handlekraft. Folk med bizarre lyster til at kramme alt og alt i tide og utide er holdt op. Vi er sluppet for Distortion.\nSkal vi virkelig opgive alt det, som vi nu har opnået? Groft sagt slår til lyd for, at vi virkelig tænker os grundigt om, før vi borttvætter alle disse gode resultater via en genåbning.\nSilvan eller Gud?\n»Kun et er fornødent,« siger de i SF. Det er muligheden for at fejre påske i Silvan, købe en påskeblomst fra bondehave i Plantorama eller snaps i Rema. Der er nemlig noget, som er vigtigere end andet, mener socialister: Det materielle.\n»Hvorfor kan kirken ikke være åben, når Silvan kan?« Blev SFs fungerende kirkeordfører spurgt – (kirkeordføreren var i Silvan). Hun kunne godt forstå (vel kunne hun ej), at der var nogen kristne, der gerne ville i kirke til påske, men de kan vente, for det er ikke nødvendigt – alt det der med ånd og opstandelse.\nDet er for en socialist trods alt vigtigere, at hun kan sende manden i Silvan og købe maling, når de skal i sommerhuset og nyde livet, når de nu ikke kan rejse til Sydfrankrig.\nFyld Amerika med løgn\nSelv for de døve og blinde har det længe stået klart, at Donald Trump lyver hurtigere end en hest kan rende, men under coronakrisen skal man holde endnu fastere på hat og briller, når manden med det orange hår indtager mikrofonen ved pressemøderne i Det Hvide Hus.\nFørst var coronaen en fis i en hornlygte, som helt sikkert bare ville forsvinde. Så var pandemien en kæmpe overraskelse for alle, herunder Trump, for bagefter at være et fænomen, som han hele tiden havde taget dybt alvorligt. Præsidenten lovede så, at alle kunne få en coronatest, hvis de ville, indtil at de så ikke kunne få den alligevel. Heldigvis var coronaen under så meget kontrol, at USA kunne åbne igen i påsken, indtil restriktionerne blev forlænget til maj.\nAmerikanerne har sikkert søgt trøst i Trumps ord om, at det vil være en succes, hvis kun 200.000 af dem dør. Groft sagt betragter bundlinjen: Gør Amerika stort ved at fylde det med løgn.


Zettes: august 2007\nWii - Hviiiin\nEfter besøg hos familien måtte jeg jo indkøbe en Nintendo Wii. Den kom med posten i mandags - for hun har jo lært mig at netshoppe - og ham jeg gift med og så mig, vi har nu udviklet hver sin bowlingskulder- og arm. Vi har nemlig hver aften taget et par runder træning og et par på "officiel" bane. Indtil i går har jeg banket ham sønder og sammen og ud af banen, hvilket har virket super for mit ego, for IRL ville jeg ikke have en chance, da jeg dårligt kan løfte en kugle.\nMen i går tabte jeg gudsjammerligt - undtagen en enkelt gang, hvor jeg så til gengæld lige sprængte min rekord og fik 565 på træningsbanen. Kan min elendige indsats skyldes, at det lykkes mig at blive gennemblødt og superkold hele TO gange i løbet af i går, der ellers kun havde byger og ikke udbredt regn? - jeg håber på tørvejr i fremtiden i hvert fald for min indsats på bowlingbanen.\nPrut på armen?\nJeg har i et par dage af og til kunnet fornemme en svag lugt af lissom prut, bæ eller i hvert fald kedelighed i nærheden af mig. Har ledt efter kattebæer, muselig og fuglerester rundt omkring men intet har jeg kunnet finde.\nPludselig opdagede jeg så, at mit ur + min urrem vist skal have en tur med sulfo - eller 3-dobbelt salmiakspiritus? - for det var herfra lugten stammede. Altså det er jo ikke fordi, jeg ikke går i bad - men jeg plejer jo at holde uret på i badet. Det er så åbenbart ikke nok.\nHar det lidt ringe med at gå rundt og lugte af prut på armen - håber godt nok, at det kun er mig, der har haft næse for det...\nSkrevet af Zette den 20.36 2 Tal til mig\nJeg plejer ikke at stresse. Men i dag ramte det mig hårdt i maven. Jeg havde ikke været på kontoret siden onsdag middag, men arbejdet hjemme og været optaget af møder ude. Men jeg havde ikke tjekket mail, postbakker osv siden onsdag. Jeg vidste godt, jeg havde travlt, men jeg havde ikke forudset HVOR travlt. Det resulterede i en lille tudetur, med venlige strøg på ryggen af sød kollega imens, en ikke særligt lyttende chef og aflysning af 2 møder. Flere kolleger kunne dog tydeligt se det på mig og tilbød straks at tage over i nogle af opgaverne. Det var virkelig skønt at mærke de hensyn, de straks tog.\nÆv, jeg føler mig bare dybt utilstrækkelig i sådan en situation. Jeg er ellers - synes jeg i hvert fald selv - ret god til planlægning og til at klare mine opgaver på jobbet til tiden. Jeg kan ikke huske, jeg nogensinde tidligere har tudet på grund af stress.\nDagen sluttede dog positivt med et oplæg for ca. 80 mennesker, hvoraf flere roste mig personligt bagefter, gav mig masser af god karma og sagde, at jeg var super til det. Det var lige, hvad jeg havde brug for.\nI morgen er der så atter en arbejdsdag. Men nu synes jeg, det ser lidt lysere ud...\nI aften tager vi så ud og spiser god mad her. Der står romantisk middag på aftenens balkort, selvom det er en dødelig mandag og arbejdsdag i morgen.\nMan må vel fejre, at man har været gift i to år - og stadig nyder hinanden og det fælles liv.\nVi havde jo ham jeg er gift meds kolleger (eller nogle af dem) til fest i går. Det gik heldigvis godt - de blev i hvert fald en 12 timers tid, fik tømt et par kasser øl (der var hentet is på havnen til lynnedkøling af drikkelsen), adskillige liter vodka, kahlua, gin, spunk (?) og lidt andet godt. Maden var god: småkager og slik efterfulgt senere af pastasalat med egne gulerødder, broccoli, hvæsende tomater, græskarkerner og "dressing" af pikantost, italiensk inspirerede flutes, tzatziki, bagekartofler med grønt og hvidt smør, (kødet medbragte de selv), monsterchokokage og Hansen is. Senere chips. Ikke noget fint og fancy men det var gardenparty, og der skulle være rigeligt, og det skulle passe til cowboybukser og t-shirt.\nMen de snakker om sjove ting, sådan nogle kolleger. F.eks. det yderst relevante spørgsmål i løbet af aftenen: "Når I har fræset en rille og lagt kabel i, foretrækker I så søm eller skruer til fastgørelsen?" - bare et spørgsmål, der aldrig ville lyde blandt mine kontorkolleger. Måske forståeligt nok blandt elektrikerfolket...\nSkrevet af Zette den 19.50 2 Tal til mig\nI dag er min tunge lissom for bred til munden. Kan det hænge sammen med indtaget af øl og Cosmo i går aftes og nat?\nTror lige jeg smutter ind og tar et ekstra put. ZZZ ZZZ ZZZ Men godt en skøn fest...\nDesserten til alle de skræmmende hoveder i aften er Chokoladekage og is. Okay ikke vildt opfindsomt, men nemt fordi det kan laves i forvejen.\n400 gram sukker og 300 gram smør piskes luftigt sammen\n6 æg tilsættes lidt ad gangen, og der piskes mellem hver portion æg\n60 gram mel tilsættes og gæt hvad? der piskes igen\n300 gram GOD mørk chokolade (fandt en 86%) smeltes og tilsættes resten.\nBlandingen hældes i en form beklædt med bagepapir\nDer bages 1-1½ time alt efter formens størrelse ved 180 grader. Kagen skal være klæg men ikke våd.\nHar prøvesmagt lidt. Skønt chokochok!\nSkrevet af Zette den 13.52 4 Tal til mig\nHørt på Fredby Station til morgen...\nTeenagepige refererer telefonsamtale med X?kæreste til veninde.\n"Så sagde jeg til ham: Jeg er jo ikke en gavebod. Så sagde han til mig: Jo, det er lige det, du er. Alle kan bare komme og tage, hvad de vil ha!"\nAvs, tænkte Zette, eddermame godt det ikke var mig, der fik den serveret. Så nu er det vist X-kæreste....\nGlæder mig guddommeligt over ikke at være teenager.\nSkrevet af Zette den 19.49 0 Tal til mig\nLørdag kommer 8 af ham jeg er gift meds kolleger til Gardenparty. Jeg har hilst på 2 af de 8 for år tilbage. De var søde, og de er de andre garanteret også. Men hvorfor er jeg så nervøs? Jeg mener, et er at planlægge mad til 10 personer, men det kommer jeg nok over, det er mere det, at jeg tænker helt vildt over, hvad jeg skal have på, om de gider snakke med mig, om de synes, jeg er dybt debil eller bare ikke gider mig.\nEr ellers nogenlunde vokset fra min usikkerhed over for nye mennesker, men det betyder åbenbart noget for mig, hvad de synes om mig. Kan mærke, at jeg hellere vil holde foredrag på engelsk for 300 mennesker end at møde 8 danskere - fandme mystisk.\n- og kryds så lige gerne fingre for godt vejr på Fredby-kanten på lørdag. Takker!\nSkrevet af Zette den 19.46 6 Tal til mig\nHandler om: blablabla, bøn\nVores dværgfersken, som vi har haft i 2 år, giver pt de smukkeste og mest smagfulde ferskner.\nTræet står på terrassen og ude hele året - dog under halvtag om vinteren. Det er da fantastisk, at vi kan få ferskner uden drivhus. Alle siger, at den danske sommer er dybt elendig - åbenbart ikke til ferskendyrkning.\nSkrevet af Zette den 20.07 3 Tal til mig\nKløen, der ikke var der\nHam jeg er gift med har lige fortalt, at han havde svært ved at falde i søvn i går aftes. Han havde noget kløe på anklen, som lissom ikke var rigtig kløe - men spøgelseskløe (?). Når han rørte ved det, trængte det alligevel ikke til at blive kløet.\nFindes der fantomkløe?\nSkrevet af Zette den 06.31 2 Tal til mig\nNår jeg er Pisse Meget Sur, så synes jeg ikke, det er rimeligt, at naboen griner højt på terrassen.\nHvad med lidt empati? Eller gå ind og luk døren, når I skal have det SÅ sjovt og lad mig surmule i min egen sorte tristesse uden forstyrrende morskab.\nSkrevet af Zette den 21.04 0 Tal til mig\nJeg fulgte lige Jenas eksempel - da jeg også er helt enig i hendes fortolkning af numerologiens evner - og nu er det så sikkert og vist, at jeg ifølge den fantastiske maskine burde hedde:\n- okay først hed jeg lige Oliver Skufle - men det var, hvis jeg var en mand, og det er jeg vist ikke - har altid haft ret svært ved at huske hvilke af de der tegn, der hører til hvilket køn...\nSkrevet af Zette den 13.20 9 Tal til mig\nSå var vi lige hos søster i weekenden. Det var god mad (svin på grill), hopning på trampolin med ungerne, lidt fobold og kryds og bolle på plænen, lidt for mange øl, god snak, oplevelsen af at høre svoger bøvse alfabetet (?) - og det førte til bowlingarm. Jeg blev bidt. Bidt af Wii-sports. Nu er det sket, jeg bliver nødt til at indkøbe en Nintendo Wii- for det var da en fed kombination af spil og motion.\nPS: I de første to spil bowling tævede jeg ham jeg er gift med, hæ!\nSkrevet af Zette den 12.06 0 Tal til mig\nHandler om: Freude, spil\nTe - glemt gourmetoplevelse\nJeg er jo totalt dårlig shopper, men pludselig kom det til mig, at man da vel også kan købe god te på nettet? Hun siger selv, at man kan købe alt på nettet! - (den tanke har åbenbart svært ved at manifestere sig til handling hos mig)\nNå, men søndag aften klikkede jeg forbi Perchs og lod indkøbskurven blive rimelig fuld efter en grundig rumlen rundt på deres side - ud over 3 pakker te røg der også lige lidt ingefærsmåkager og lidt fransk nougat ned - nu man lissom var igang. I dag kom den så, pakken. Fedt, at den lige stødte ind i min fridag, så sparede jeg en tur på posthuset.\nOh, himmelsk fryd og lykke. Hvorfor er det, jeg ikke har gjort det noget før? Orangeteen fra min ungdoms specialeskrivningstid vakte søde minder om skrivning på Vesterbro - den smagte fuldstændig som for 10 år siden - fantastisk. Nostalgien fik mig til også at vælge en kvædete - men er den blevet for parfumeret for min smag? Det spørgsmål må lades ubesvaret lidt endnu. Og så ellers en hel ren Earl Grey, for jeg ææælsker bergamottesmagen.\nLige nu er der en pladefuld boller i ovnen - jeg kan da vist godt lige snuppe endnu en SUPER kop te, inden de er færdige.\nHvorfor har jeg drukket så træls te så længe? Det er slut nu. Det lover jeg mig selv. Eneste problem er bare: Hvordan skal man nu få teen på arbejdet ned? Nåh, det kan man jo lade være med at forsøge på.\nSkrevet af Zette den 12.48 8 Tal til mig\nHvad er det egentlig med mænd og læsning, mens de er på potten? Jeg mener, man indkøber dyre, komfortable siddemøbler til alle husets rum og alligevel foretrækker mænd at sidde på en hård ring og læse deres magasiner, aviser og bøger?\nJeg har i hele mit liv kun mødt en kvinde, der læste på toilettet, som var hun en mand - i øvrigt ellers en kvinde, jeg har stor respekt for. Men dette træk er virkelig svært for mig at greje. Jeg mener, først gør man det, man skal, og hvorfor så blive siddende? Mens man føler sig lidt fugtig i skridtet, kølig om ballerne og i øvrigt får mærker i røven af at sidde på et hårdt brædt - for slet ikke at nævne lugten. Få det dog overstået og smut så ind til en mageligere stol.\nHam jeg er gift med er jo elektriker, og når han laver badeværelseslys, så siger han altid: "og så skal der lige et par gode spots over potten" - og kvinderne kigger uforstående på ham og vil have masser af lys ved spejlet og manden ivrer: "ja, ja, lige præcis!" I går var det så galt med ham jeg er gift med, at han fra en stol i stuen udbrød: "Nej, det her blad er altså for godt. Jeg går lige på potten!" - og mig "?"\nEn spøgefuld? ond? sandfærdig? kvinde har engang sagt, at grunden til, at mænd sidder så længe på potten, er, at de har fri adgang til deres kønsdele. Men kan det virkelig være rigtigt?\nSkrevet af Zette den 11.23 6 Tal til mig\nHarme, skumle, ryste, forarget... og Freude\nEndelig tænkte jeg, at nu skulle jeg lave en investering. Den har trængt til det længe. Nullet har ikke virket i halve år, og ja-knappen virker kun hver anden gang. Jeg skulle have ny mobil. Jeg har sindssygt høje krav til knapper, skærm og alt muligt andet, men det lykkes. Jeg fandt en fed 6131 i det dersens "Connecting people". Efter besøg i flere butikker - med prisaftaler, for prisen var ens, så beder jeg om den smarte phon, og hvad siger sælgeren: "Ja, tak. og så lige dit personnummer". Jeg giver ham det. Sælgeren: "og har du så lige kørekort eller pas, jeg kan se?" Mig: "a hvaffor en fisk? Kørekort har jeg ikke, og mit pas ligger 30 km væk!"\nSælgeren: "nåh, men så kan du ikke købe telefonen" - og det ku jeg så ikke. Hverken i Sonofon eller i Merlin - og Fona solgte den ikke.\nMen hvad fanden er det for noget sindssygt pis? Hvorfor kan jeg ikke købe en telefon uden at have billedlegitimation med mig? Jeg mener, hvad med folk, der hverken har kørekort eller pas? De må så heller ikke købe en mobiltelefon?\nJeg er mildest talt rasende. Synes det er vildt diskriminerende - og nu skal jeg minimum se, om jeg kan få den på nettet. Men skal jeg mon så indsende mit pas?\nNu har jeg bestilt den i en netshop til ca. 800 kr. mindre. Fandme godt, man ikke har kørekort, nå! Og så kan den godt komme lidt hurtigt, så jeg kan (forsøge at) imponere niecen i weekenden - men så skulle jeg måske nok have haft den i pink.\nSkrevet af Zette den 15.12 2 Tal til mig\nGarneret med glas\nJeg lavede lige en af min fars retter, fra da han gik til finere madlavning (den slags mænd gik til i 80'erne): Kotelet i fad.\nFørst stegte jeg en pakke bacon sprød og lod dem ligge på fedtsugende papir. Så brunede jeg koteletterne og lagde dem i det store fad. Så svitsede jeg løg og fordelte dem over koteletterne. Så svitsede jeg en kæmpe bakke champignon i skiver og fordelte det over det andet. Så kogte jeg lige panden af med flåede tomater, fløde, rundhåndet paprika, salt og peber. Sovsen kom over resten og baconstykkerne blev fordelt hen over. Så stanniol over, så væsken blev derinde og så fik hele molevitten ca. 1 time i ovnen. Ris til. Smagte som altid dejligt.\n- og jeg havde lavet stor portion med 7 koteletter, så der var til 2 dage og lidt til fryseren.\nSå jeg tog lige et fad fra hylden over hovedhøjde for at gemme lidt til tirsdag og fryse resten. Men ak og ve, ikke kun fadet jeg skulle bruge, men også det store glasfad tog turen over hyldekanten - og det glasfad havde jeg ikke lige nogen hånd på. Okay sådan et glasfad fylder faktisk ret meget, når det er i ca. 530 stykker.\nVærst var sgu, at jeg nu ikke har koteletter i fad til fryser og tirsdag. For ud over på gulv, bord, komfur og mig - så var der ellers et yndigt lag glasskår, der nu garnerede retten. Giver ny dimension: Koteletter i fad - nu med glas!\nHader fandme at måtte smide mad ud, men at spise det ville vist være en kende for overmodigt.\nSkrevet af Zette den 19.28 3 Tal til mig\nInspireret af endnu et underholdende indlæg fra den ualmindelige - denne gang om psydosol - må jeg udbrede mig om, at jeg har opnået bolsjestribede underben. Jeg er vild med den ægte sol, men jeg sidder altid i en stol, når jeg slumrer, tænker store tanker eller hvad jeg bruger som undskyldning for bare at sidde der. Jeg gider ikke ligge på stranden, og jeg bryder mig ikke om at ligge på maven på en solseng, fordi hovedet knækkes, fødderne er uplacerbare og mavedellen i vejen.\nMen det resulterer så i, at mine skinneben er superbrune - siderne og bagsiden af underbenene er til gengæld hvide som min farfars lange underbukser var det. Ser eddermame dybt mærkeligt ud, når man lige kigger på overgangen. Pokkers jeg fik øje på det. Kan jeg nu gå i kjole? Jep, hvis jeg lader mig se lige forfra eller lige bagfra. Man må kun kigge på mig fra siden, når jeg er i bukser.\nSkrevet af Zette den 15.30 6 Tal til mig\nJeg har indkøbt den ultimative dåseåbner. Onetouch eller noget. Og for en gangs skyld passer navnet. Et lille tryk på den grønne knap på dimsen, der mest af alt minder mig om en ladyshaver, og den lille fætter futter lystigt ca. halvanden omgang på dåsen, og så er skidtet åbent. OG det er endda uden, at man kan skære sig på dåse eller låg. Dåser med ring kan ma n bare åbne i bunden.\nMinus: Virker kun på runde dåser.\n- Og det var så søndagens reklameindslag.\nSkrevet af Zette den 13.31 5 Tal til mig\nHar man spillet for mange 7-kabalespil på computeren, når man ved hvilken kortbagside, der hyppigst går op?\nTilbage hos gribbene\nNår man skal bonge 105 kr. for et lille stykke varmrøget laks og et lille stykke ferskrøget laks i et havnerøgeri, så ved man med sikkerhed, at man ikke længere er i Hvidesande, Thyborøn, Thorsminde eller Lemvig.\nSå er man tilbage i Nordsjælland, hvor husene koster minimum 5,2 millioner, og man bliver flået, når man køber nyrøget fisk.\nHåber eddermame det smager godt!\nSkrevet af Zette den 18.10 3 Tal til mig\nOverskriften hentyder ikke til hendes indlæg om den bizarre kaffe, men det var faktisk på grund af hendes omtale af Hyllingebjergvej, at vi lige kørte lørdagstur til Liseleje, Tisvildeleje, Rågeleje og sluttede af med en øl i Gilleleje.\nHer sad vi bænket sammen med 2 midaldrende ægtepar, hvor den ene dame kundgør, at hun drikker te om morgenen. "Nej, hvor hyggeligt", udbryder det andet kvindfolk og igen: "hvor er det hyggeligt, du drikker te om morgenen, det er nu så hyggeligt med te!" og sådan kvidrede hun længe om hyggen i morgente. Selv var hun inkarneret kaffedrikker.\nMen hvorfor fanden er det hyggeligt at drikke te om morgenen? Gør det morgenkaffe uhyggelig? Jeg er selv absolut tedrikker, men har svært ved at se, at det skulle være specielt meget mere hyggeligt end kaffe. Jeg fatter ikke en met!\nSkrevet af Zette den 17.50 2 Tal til mig\nJeg skulle spørge fra ham jeg er gift med, hvor mange ALMINDELIGE mennesker, der ved, hvad et ZITTAUERLØG er? Altså uden at google det først! - sådan i forbindelse med en diskussion om diverse løgtyper (...?)\nHan siger, at det er der ingen ALMINDELIGE mennesker, der ved. Jeg er på den baggrund ikke almindelig.\nSkrevet af Zette den 11.13 7 Tal til mig\nI S-toget på vej til arbejde i morges ku jeg ikke helt forstå mine tanker. Jeg tænkte bl.a.:\nHende der har den største storetå, jeg nogensinde har set. Den er væmmelig. Hun burde ikke gå i Jesussantøfler!\nHam der ligner virkelig noget, der er løgn\nHold op, en træls stemme han har, ham med det røde hår\nHvorfor skal hun vise sine knæ, når de er så grimme?\nPludselig gik det op for mig, at det var mig, den var gal med. Jeg plejer at være positiv og tænke på gode ting ved mine medmennesker - men nu var det hele sure opstød, fordømmelser og morgenopkast.\nGad vide hvorfor jeg var så olm på alt og alle? Har været i småmystisk humør det meste af dagen, men jeg synes godt, det må gå væk igen. Snart!\nSkrevet af Zette den 18.25 0 Tal til mig\nI går i S-toget hørte jeg en dame sige højt og klart til sin medpassager:\n"Jeg tror, jeg vil skrive et læserbrev om Microlax!"\nOkay, jeg hørte så ikke lige, hvad der kom før, og hvad der kom efter. Men jeg undres stadig over, hvad clouet i et sådant læserbrev om et rektalt afføringsmiddel vil kunne være?\nGider I holde øje med diverse avisers læserbreve i den nærmeste fremtid og give mig et praj, hvis der sker noget? Kan kun være interessant og anderledes læsning!\nSkrevet af Zette den 17.04 0 Tal til mig\nMandag kom min morbror og tante forbi til grillmiddag.\nTirsdag meldte Svigerfar lige sin ankomst, mens grillen var igang med forellerne\nOnsdag har vi inviteret Svigermor på den traditionelle "ud-at-spise-på-din-fødselsdag-fordi-du-er-så-svær-at-finde-på-gave-til-middag" Tillykke til hende i øvrigt!\nTror ikke, der er familietamtam torsdag-fredag - men nu får vi se... Lørdag holder Svigermor vist for hele familien....\nMåske meget godt familien trods alt ikke er større!\nSkrevet af Zette den 13.34 0 Tal til mig\nEr man morakker, fordi man glæder sig lidt til at komme på arbejde i morgen efter 3 ugers ferie?\nAltså jeg kan ret godt li at holde ferie, men alligevel siger jeg lissom Onkel Danny: "Jeg holder af hverdagen..."\nSkrevet af Zette den 20.44 0 Tal til mig\nJeg kan faktisk ikke tage mig sammen til det. Det er stort set det eneste projekt, der er for denne weekend, og efter sandet ved Vesterhavet, fiskeskællene i Thyborøn og på Hvidesande havn, støvet i Aalborgs Tivoli, hestepærerne i Den Gamle By i Århus og alt det andet, så er der ingen vej uden om.\nJeg bliver nødt til at pudse sko!\nDet er så absolut mit hadearbejde nummer et. jeg er vild med vasketøj, nyder at planlægge og lave mad, lægge rent sengetøj er okay, og strygning er faktisk også fint nok - især, når det kan tages med ud på terrassen, og jeg kan bli brun på ryggen, mens jeg stryger.\n- Men skopudsning. Nej.\nHvor meget koster sådan en maskine, som de har på de fornemme hoteller, hvor man bare skal stikke foden ind, så bliver skoen pudset? Har snart fødselsdag, måske skulle man ønske sig sådan en?\nSkrevet af Zette den 14.48 10 Tal til mig\nBåde i Århus og i Aalborg hedder morgenbrød rundstykker (men rundstykker er jo en bestemt slags morgenbrød, så hvad hedder så almindelig rundstykker på jysk?) En tebirkes med snask hedder Københavnerbirkes - og der er i det hele taget ingen ende på galskaben. Værst er det dog, at de kalder wienerbrød for Morgenkager.\nHer på vores parcel er det at lægge en morgenkage noget helt, helt andet - forhåbentlig føres det ikke hos nogen bager - heller ikke i Jylland!\nPS. Var i øvrigt 2 - TO - gange hos Danmarks bedste bager i Århus. Oh, himmelsk lykke at jeg ikke bor i nærheden - det ville på ingen måde være muligt for mig at administrere... Kørte engang fra Randers til Århus for at handle morgenbrød der og tilbage igen - bare en smuttur på 84 km efter brød. Men det er det hele værd! Madøre - hvem mig?\nSkrevet af Zette den 19.07 6 Tal til mig\nUnder besøget hos den gode veninde i Aalborg lærte jeg af hendes ene 4-årige søn (5 på lørdag, og det er lige om lidt!) at omregne min halskædes værdi til Lego-borge.\n- Det er skønt at lære nyt - men mon jeg får brug for det igen?\nSkrevet af Zette den 09.25 1 Tal til mig


Årets gang på Vejle Idrætshøjskole 2020 - Vejle Idrætshøjskoles Historie\nBygningerne i udvikling\nNår jeg kigger tilbage på året 2020, så føles det i høj grad som om, vi har været med i en film. En katastrofefilm hvor vi blev sat over for svære prøvelser, usikkerhed, frygt og nye livsvilkår. Verden og dagligdagslivet er i den grad blevet sat på prøve i 2020 også på vores lille skole…\n2020 blev året, hvor alt var udsolgt. Vi var 149 elever tilmeldt til de 24 uger på forårskurset, udsolgt på alle sommerkurserne og 149 elever tilmeldt til de 19 uger på efterårskurset. Igennem det sidste år, har vi arbejdet med at udvikle fortællingen af livshistorier som et pædagogisk projekt. I september havde vi besøg af menneskebiblioteket.\nI 2020 fik Globen nyt tag, havestuen blev udvidet og “hjemligheden” var i fokus…. I min fortælling herunder, vil jeg uddybe ovenstående og tage forskellige emner op, som vi har haft særlig fokus på i 2020, og som samtidig giver en indsigt i det arbejde, der foregår på Vejle Idrætshøjskole.\nCorona pandemien kom til Danmark i løbet af februar måned i 2020 og d. 11. marts lukkede statsminister Mette Frederiksen Danmark ned på et meget alvorligt pressemøde. Med et var verden udenfor ramlet lige ind i vores højskole boble. Det stod klart, at vi måtte lukke skolen ned og hjemsende alle vores elever.\nI første omgang var tanken - vi ses snart igen…. Men der kom til at gå 11 uger.\nForårsholdet 2020 kom tilbage på VIH i slutningen af maj 2020.\nOpstarten var præget af forvirring, usikkerhed og gensynsglæde. Vi modtog retningslinjer for, hvordan vi måtte være sammen og hvordan vi skulle organisere os for at få lov til at genoptage det lange kursus. Vi indrettede os, så godt vi kunne, men der var mange benspænd som besværliggjorde det at lave god højskole. Vi tog dog udfordringen op og genåbnede.\nDisse retningslinjer og regler var også gældende for efterårskurset. Reglerne omkring afstand på 1 meter, i perioder 2 meter - afhængig af aktivitet, var selvfølgelig vitale for at undgå spredning af coronavirus. Men retningslinjerne ændrede og påvirkede vores muligheder inden for undervisning, samvær og elevernes adfærd i deres frie tid.\nI løbet af efteråret blev vi nødsaget til at sende alle eleverne hjem igen, fordi vi fik konstateret coronavirus både hos medarbejdere og elever. Alle måtte hjem og testes på hhv. 4. og 6. dagen for seneste kontakt med eventuelle smittekilde. Når der var to negative svar kunne man vende tilbage til VIH og genoptage højskolelivet og fællesskabet.\nTestene var positive for 19 elever og 2 medarbejdere. 10 dage efter hjemsendelsen var VIH igen fyldt med højskoleelever.\nDet er helt klart at coronavirus, og det at være på højskole ikke rimer særlig godt. Både elever og medarbejdere var været presset af begrænsningerne. Eleverne havde svært ved at overholde reglerne om afstand og ikke at være tætte på tværs af deres primærgrupper. Højskolelærerne var også begrænset i at udleve nærhed og nærvær, når vi samtidig skulle bære mundbind og holde to meters afstand til vores elever.\nUndervejs i krisen har vi haft et stærkt fællesskab mellem højskolerne. Vi har delt erfaringer, inspireret hinanden til at lave højskole på afstand, mens vores elever var hjemsendt.\nHøjskoleforeningens bestyrelse og sekretariat har lavet et kæmpe stort og godt politisk arbejde. Det er lykkes at skabe ordninger, som har holdt hånden under højskolerne økonomisk, hvilket har betydet rigtig meget for vores skoleform.\nPå Vejle Idrætshøjskole har vi gennem de sidste 3 år stort set haft en fyldt skole. Senest i foråret 2020 havde vi 149 elever på højskolen. Traditionelt har forårsholdene ofte været større end efterårsholdene, men de seneste år, har vi oplevet at søgningen til efterårs holdene har været øget markant.\nFor 12 år siden indførte vi elevoptag til både oktober og marts måned. Det skete som supplement til de traditionelle august og januar optag. Det har været med til at løfte elevtallet, at der var flere start muligheder og “mellem-optagene” har været en del af vores struktur gennem en årrække. De seneste år har vi været så dygtige/heldige, at vi har haft mulighed for at fylde skolen fra både august og januar således, at vi har den samme elevgruppe hele vejen gennem semestrene. Som følge heraf har vi sløjfet oktober og marts optagene for en periode.\nLige nu oplever alle højskoler stor søgning til både korte og lange kurser. Det er klart, at rejse begrænsningerne pga. pandemien har stor indflydelse på den øgede søgning ind mod højskolerne. Vi oplever netop en enorm interesse for de lange kurser og vi bliver tidligt fyldt op og har lange ventelister. I september måned lukkede vi for tilmelding til ventelisten til forårskurset 2021 med 149 tilmeldte og over 120 på ventelisten.\nDenne tendens, at vi tidligt bliver fyldt, skaber en ubalance i kønsfordelingen på vores kurser. Pigerne er i overtal, fordi de er tidligere ude med deres tilmeldinger end drengene er. Vi er meget bevidste om, at der kommer en tid, hvor det igen bliver muligt for unge at rejse rundt i verden, og dermed vil søgningen mod højskolerne normaliseres. Vi forsøger hele tiden at være en skole i udvikling således, at vi står stærkt i konkurrencen med de andre idrætshøjskoler, når vi igen skal kæmpe hårdt for hver eneste elev.\nDet vigtigste element i elevrekruttering er at lave god skole. Tidligere elevers anbefaling af et højskoleophold i Vejle er uvurderlig. I vore evalueringer får højskolelærerne meget ros. Ros for at være inspirerende, nærværende og faglige. Jeg er meget enig. Vi har en stærk lærergruppe, der driver en god skole som er fantastisk at være en del af det :)\nI forhold til netværk og elevrekruttering, så spiller vores stærke elevforenings bestyrelse også en markant rolle. Vi har en arbejdende bestyrelse, som er drevet af kærlighed til VIH. De er initiativrige og i stand til at samle foreningen af tidligere VIH’er på bedste vis. I 2020 havde vi for første gang et sommerkursus målrettet tidligere elever. Det var en stor succes og jeg er sikker på, at elevforeningen er klar til at følge succesen op i 2021.\nTak til elevforeningens bestyrelse for det store frivillige arbejde, der er medvirkende til at sætte Vejle Idrætshøjskole på landkortet og videreføre det fællesskab I og andre oplevede i Nørreskoven.\nPå højskolen har vi i 2020 arbejdet med livshistorier som et pædagogisk projekt. Fortællingen af livshistorier har altid været en del af et højskoleophold i Vejle.\nLivshistorien fortæller noget om, hvem vi er, hvordan vi er blevet sådan, og hvad der er vigtigt for os. En livshistorie er en fortælling om den enkeltes liv, men livshistorien giver også et indblik i, hvordan det enkelte menneske ser, og forstår sig selv.\nEt af initiativerne gennem projektet blev, at vi i efteråret fik besøg af Menneskebiblioteket. På Menneskebiblioteket kan man låne et menneske, der fortæller sin historie. Vi fik besøg af 15 forskellige “menneske bøger”, som alle bidrog med deres historie. “Bøgerne” var spændende læsning i en ramme, hvor vores elever blev forpligtet til at lytte og stille spørgsmål til livshistorier, som ofte udfordrede og perspektiverede vores eget verdensbillede.\nMenneskebiblioteket er på mange måder med til at nedbryde fordomme og perspektivere livets muligheder. Besøget opmuntrede eleverne til også at fortælle deres historier. Jeg kan varmt anbefale Menneskebiblioteket, hvis du skulle få muligheden for at enten at deltage eller facilitere det engang i fremtiden.\nI årsskriftet for Vejle Idrætshøjskole har viceforstander Lars Olesen skrevet en artikel om arbejdet med “Livshistorier”.\nGennem 2020 har vi gennemført en længe tiltrængt udbygning af Havestuen på VIH. Planerne har været længe undervejs, og nu har vi en opholdsstue, som kan rumme alle 149 elever til fællessang, spil og hygge. Dertil kommer, at vi i kælderetagen, har skabt et opholdsrum/undervisningslokale, som også har en bar, der skal fungere som festlokale til højskole cafeerne. Udenfor kælderrummet er der bygget en amfitrappe som et udendørs samlingssted. Jeg synes, de nye bygninger er lykkes meget godt, og jeg forventer, at de har gode muligheder for at leve op til deres formål i fremtiden.\nI forbindelse med tilbygningen af havestuen og etablering af det nye kælderrum “Fordybelsen”, har vi arbejdet med at skabe mere hjemlighed i vores indretning på højskolen. De nye lokaler, gangarealer, nicher og andre lokaler har i den grad fået et ansigtsløft. Ligeledes har alle lokaler på højskolen fået nye navne. Det virker ret godt for alle vores elever, som kommer til skolen, men for højskolelærerne og de gamle elever, er det ganske givet udfordrende. Auditorium 1 er blevet til Rummeligheden, Kursist Havestuen er blevet til Svend Åge Thomsens Stue, 100 gangen er blevet til Ørnebjergvej… Ja det er svært for os gamle at finde rundt i navnene!\nGloben har været utæt, det har dryppet ind, når regnen stod ned udenfor. Så vi har haft alle de blanke stål trekanter demonteret og Globen har fået nyt tagpap på ydersiden. Puslespillet med at få alle stål trekanterne genplaceret er lykkes meget flot. Eneste synlige ændring er, at Globen har fået en lille hat. Vi var nødt til at ændre konstruktionen af brand lugerne i toppen, for at sikre mod fremtidig vandindtrængning.\nI juni 2010 havde jeg min første arbejdsdag på Vejle Idrætshøjskole som forstander. De 10 år er fløjet afsted, udviklingen er gået virkelig stærkt og det har været en stor fornøjelse at være en del af holdet, som har flyttet Vejle Idrætshøjskole til der, hvor vi er i dag. Jeg synes Vejle Idrætshøjskole står stærkt rustet til fremtiden.\nJeg føler mig privilegeret i det daglige arbejde med elever og medarbejdere. De 10 år har indeholdt mange lyse og glade stunder, som jeg vil bære med mig for altid. Jeg møder glad på arbejde, hver eneste dag og nyder at være med til at lave god højskole.\nTak til bestyrelse, højskoleelever, kollegaer og medarbejdere for 10 dejlige år.\nOpdateret: December 4, 2020


Tingager og Backman med i truppen: 19 mand udtaget - en sorteres fra før kampen | AGF | stiften.dk\nPubliceret 24. februar 2019 kl. 12:54\nFrederik Tingager. Foto: Ole Nielsen\nFODBOLD: Så blev det kampdag og dermed tid til at offentliggøre AGF-truppen, som er udtaget til kampen mod FC Midtjylland.\nDino Mikanovic blev i tirsdags solgt til FC Kairat Almaty fra Kasakhstan og er derfor naturligvis ikke med. I stedet for kroaten er Bror Blume udtaget.\nAGF's foretrukne midterforsvarer - Frederik Tingager og Nicklas Backman - er begge med i truppen. Tingager måtte ellers udgå efter kort tid i den seneste kamp mod Sønderjyske, men er meldt klar. Svenske Nicklas Backman er også i truppen, men som Århus Stiftstidende fortalte lørdag, har han stort set ikke trænet med hele ugen. Efter lørdagens lukkede træning på Fredensvang oplyste klubben, at Niklas Backman havde været med i den indledende del af træningen, men derefter var gået indendøre.\nOm det er årsagen til, at der er offentliggjort en 19-mand stor trup, ved kun AGF. Det er dog en kendsgerning, at der en time før kampen skal sorteres en spiller fra, så truppen kommer ned på 18 mand.\nSom Århus Stiftstidende fortalte lørdag, er AGF begyndt først at melde bruttotruppen ud på selv kampdagen i modsætning til tidligere, hvor truppen blev sluppet cirka et døgn før kampstart.\n- Vi har set, at modstanderholdene efterhånden alle venter med at offentliggøre truppen til selv kampdagen. Derfor har vi valgt at gøre det samme fremover, gav kommunikationschef i AGF Søren Højlund Carlsen som begrundelse.\nSøren Højlund Carlsen har efterfølgende gjort opmærksom på, at han nok tog munden for fuld i forhold til hvor mange der venter med truppen til kampdagen.\n- Det er ikke efterhånden alle, som jeg fik sagt til dig. Det var det indtryk, jeg havde fået. Men det er at stramme den. Så det er snarere flere af vores modstandere, siger han.\nDagens AGF-modstander FC Midtjylland offentliggjorde således allerede truppen til kampen i Aarhus lørdag eftermiddag.\nAGF-FC Midtjylland fløjtes i gang på Ceres Park klokken 16. Du kan naturligvis følge kampen her på stiften.dk.


Handels- & leveringsbetingelser - Copycolor\nOm CopyColor » Handels- & leveringsbetingelser\nGenerelle handelsbetingelser for CopyColor Aps, i det følgende kaldt CopyColor.\nProdukterne er CopyColor,s ejendom indtil endelig betaling har fundet sted og kan ikke på nogen måde overdrages til tredjemand. Der tages således gyldigt ejendomsforbehold i det leverede udstyr, indtil endelig betaling af det fulde fakturabeløb har fundet sted.\nPå baggrund af kundens ordre via digital aftale eller skriftlig aftale, fremsender CopyColor en skriftlig ordrebekræftelse enten pr. brev eller pr. mail. Eventuelle ændringer til ordrebekræftelsen skal være indgivet skriftlig til CopyColor senest 5 arbejdsdage fra ordredato ellers er ordrebekræftelsen bindende og endelig for kunden. Ordre der bliver customeret, kan ikke returneres eller refunderes.\nBetaling til CopyColor skal ske til aftalte tidspunkt på det sted som CopyColor anviser til betaling jf. faktura. Ved forsinket betaling opkræves, udover forfalden saldo rente af det forfaldne beløb. Renten svarer til den gældende procesrente med et tillæg iht. Rentelovens § 5. Ved køb betales alle licenser, forbrugs- og serviceaftaler for 12 måneder forud, dog afhængig af hvilket produkt der købes. Ved leje betales alle licenser, forbrugs- og serviceaftaler samt lejebeløb 3 måneder forud. Se yderligere vilkår under "Lejevilkår for CopyColor produkter pkt. 9". Betaling af abonnementsaftale afregnes kvartalsvis forud, medmindre andet aftales særskilt. Betaling foretages via træk på den af kunden oplyste pengeinstitutkonto til LeverandørService. Inden pengene trækkes, fremsendes en faktura til kunden. Såfremt en betaling bliver afvist af kundens pengeinstitut, er kunden forpligtet til at betale renter af den forfaldne saldo iht. Rentelovens § 5).\nVed kundens manglende betaling af forfaldne fakturabeløb er CopyColor berettiget til at afbryde forbindelsen til de produkter der ikke er betalt abonnement for. Dette sker uden yderligere varsel og CopyColor kan ikke drages til ansvar for driftstab, avancetab, følgeskader eller andet indirekte tab af nogen art der måtte henføres til de afbrudte produkter. Tab af data anses for indirekte tab. Genåbning kan alene foregå mod betaling af skyldigt beløb samt et gebyr i henhold til CopyColor til enhver tid gældende prisliste, som udleveres til kunden efter anmodning til CopyColor. Manglende betaling anses som væsentlig misligholdelse af aftalen, hvilket berettiger CopyColor til at ophæve aftalen uden yderligere varsel.\nCopyColor er berettiget til, at indhente generelle kreditoplysninger om kunden. Kunden er bekendt med og godkender, at der foretages en generel kreditvurdering før aftalers indgåelse og CopyColor kan på den baggrund afvise et kundeforhold. Desuden accepterer kunden, at CopyColor registrerer kredit- og personoplysninger, som oplyst fra kunden, i CopyColor kundedatabase. CopyColor har ret til, i markedsføringssammenhæng, at oplyse tredjemand om, at kunden er bruger af CopyColor produkter.\nDer er 30 dages returret på produkter købt hos CopyColor. Returretten regnes fra den dag, produktet er modtaget. Såfremt produkterne er taget i brug, betales et beløb for kundens forbrug af produktet. Vedr. disse se særskilte vilkår. Returfragt betales af kunden og produktet skal returneres i original emballage. Er en vare klargjort til brug og/eller customiseret, tages varen IKKE retur. Ved lejeaftaler tilbageholdes den forud betalte første ydelse og gebyr som kompensation for customisering af varen.\nKunden skal straks efter levering foretage kontrol af det leveret. Kunden skal samme dag efter levering tage kontakt til CopyColor for udbedring af eventuelle fejl og mangler. Efter CopyColors konstatering af fejl eller mangler, påbegyndes udbedringen, uden unødigt ophold. Fejlbehæftede produkter udskiftes ved ombytning for CopyColors regning, såfremt det kan godtgøres at fejlen ikke skyldes kundens misligholdelse eller grov uagtsomhed. I disse tilfælde sker udskiftning for kundens regning. Såfremt det ikke kan godtgøres at produkterne var fejlbehæftede ved levering udbedres fejl i henhold til serviceaftale (se pkt. 12) eller efter regning.\n10. Service på lejeprodukter og licenser.\nPriser og vilkår for kunder, der ikke tegner serviceaftale, fremgår af CopyColor til enhver tid gældende prisliste og oplyses ved henvendelse til CopyColor.\nAlle kunder tilbydes at tegne serviceaftale på CopyColor´s udstyr. Aftalen giver kunden ret til support/service alle hverdage 8.00 til 16.00. Samt enkelte har tilvalg for udvidede ekstraordinære serviceaftaler.\nCopyColor forbeholder sig retten til at afvise eller begrænse enkelte kunders adgang til at tegne serviceaftale.\nAlle serviceaftaler udføres af CopyColor eller af en af CopyColor udpeget serviceleverandør.\nCopyColor står overfor kunden inde for, at produkter på et hvert tidspunkt overholder alle godkendelses- og certificeringskrav fra leverandører og myndigheder. Kunden skal kunne godkendes via KOB og må ikke være registreret i RKI.\nCopyColor eventuelle erstatningsansvar begrænser sig til tilfælde, hvor CopyColor har udvist grov uagtsomhed eller forsæt, og et evt. erstatningsansvar omfatter i ingen tilfælde indirekte tab af nogen art, herunder fx driftstab, avancetab, tab af data, tab af goodwill eller lignende. Endvidere er opyColors evt. erstatningsansvar begrænset til produkternes eller ydelsernes anskaffelsespris.\nCopyColor indestår for, at de leverede produkter ikke krænker tredjemands rettigheder, herunder patenter eller ophavsrettigheder. Indeståelsen herfor forudsætter, at kunden straks giver CopyColor skriftlig meddelelse, når kunden bliver opmærksom på eventuelle rettighedskrænkelser, og at kunden bistår CopyColor under sagen i fornødent omfang.\nKunden opnår ingen immaterielle rettigheder, herunder patent- eller ophavsret, til CopyColors produkter. Dette gælder for såvel maskinel, som for programmel. Det er ikke tilladt at foretage ændringer, modifikationer eller lignende i produkterne. Dette gælder både maskinel og software.\nCopyColor kan når som helst, helt eller delvis, overdrage samtlige rettigheder og forpligtelser ifølge indgåede aftaler til tredjemand.\nSåfremt der indtræder uventede og ekstraordinære forhold uden for parternes kontrol, og som parterne ikke ved aftalens underskrift burde have taget i betragtning (herunder strejker) og ej heller burde have undgået eller overvundet, bevirker dette, at aftalens rettigheder og pligter bliver suspenderet for begge parter i det tidsrum forholdet vedrører. Hver af parterne er forpligtiget til at gøre sit yderste for at overvinde sådanne hindringer, således at tab begrænses mest muligt. Såfremt det omtalte forhold hindrer CopyColor i overholdelse af aftalen i et tidsrum, der overstiger 3 måneder, kan aftalen annulleres af begge parter med 14 dages varsel.\nMisligholdes abonnementsaftalen, kan CopyColor ophæve denne med øjeblikkelig virkning. Som misligholdelse anses:\n• Kunden misbruger eller vanrøgter CopyColor produkter.\nVed manglende betaling er CopyColor endvidere berettiget til at afbryde forbindelsen til de produkter, der ikke er betalt abonnement for. Dette sker uden yderligere varsel og CopyColor kan ikke drages til ansvar for driftstab, avancetab, følgeskader eller andet indirekte tab af nogen art der måtte henføres til de afbrudte forbindelser. Tab af data anses for indirekte tab. genåbning kan alene foregå mod betaling af skyldigt beløb samt et gebyr i henhold til CopyColor til enhver tid gældende prisliste, som udleveres til kunden efter anmodning til CopyColor.\nTvister mellem Kunden og CopyColor afgøres efter dansk ret og med Retten i Glostrup som værneting i 1. instans.\nBetingelser for leje af CopyColor produkter.\nDisse vilkår er foruden CopyColor generelle vilkår gældende mellem CopyColor, som udlejer og kunden jf. aftalen, som lejer.\nVed accept af nærværende vilkår erklærer kunden at have læst og forstået vilkårene, og kunden er særlig opmærksom på, at vilkårene indeholder byrdefulde bestemmelser, herunder for så vidt angår ejendomsforbehold, værneting, begrænsninger i forhold til CopyColor produktansvar og CopyColor ansvar i øvrigt. Ved accept af nærværende vilkår accepterer kunden, at aftalen kan indgås via e-mail (elektronisk post) og at fremtidig korrespondance gennem aftaleforholdet kan ske via e-mail. Dette er bindende for kunden, som var det fremsendt med almindelig post. Ved indgåelse af lejeaftaler er CopyColor, fuldt berettiget til, uden kundes accept, at transportere eller videresælge aftalen til CopyColor´s fortrukne finansierings- eller factoringselskab, der vil i den forbindelse være et etableringsgebyr på max 1.000,00kr Ved kontantkøb overgår ejendomsretten på hardware først til køber/bruger, når fuld betaling med frigørende virkning er sket til CopyColor. Ved betaling efter forfald beregnes morarente som fremgår af faktura og kontoudtog. Der er ingen garanti på brugte varer, med mindre andet er anført.\nDet lejede er og forbliver udlejers ejendom og må ikke af lejer udlånes, udlejes, pantsættes, sælges eller på anden måde overdrages til tredjemand. Lejeren må ikke fjerne det lejede fra sin bopæl, eller flytte det uden forudgående samtykke fra udlejer. Udlejeren er berettiget til at kontrollere det lejedes stand og tilstedeværelse. Ved bortkomst, beskadigelse eller fuldstændig ødelæggelse af det lejede betragtes værdiangivelsen i CopyColor vejl. prisliste som det lejedes værdi.\nLejeperioden løber fra leje/leasingaftalens leverance indtil den opsiges dog tidligst efter den aftalte min. periodes udløb. Lejekontraktens bindingsperioden er påført lejeaftale, hvorefter den kan opsiges med 12 måneders varsel til udløbet af kalenderåret. Er der ikke påført nogen min. periode løber denne i min. 60 mdr. hvorefter den gentegnes automatisk igen, hvis der ikke modtages en skriftlig opsigelse.\nBetaling skal ske helårligt eller kvartalsvis forud. Hvor to eller flere personer er angivet som lejere, hæfter disse solidarisk for lejens betaling samt effekternes værdi.


Euthanasia - en let og smertefri død - aktiv dødshjælp\nDagbladet Politiken d. 10. september 2005\nDen sidste autonomi\n- Hvis aktiv dødshjælp var tilladt, ville det være lettere at tage stilling til, om man skal underkaste sig en risikabel operation.\nIllustreret med tegning: Mette Dreyer\nAktiv dødshjælp, patient\nFør jeg sagde ja til en stor operation i nakkehvirvlerne,\nblev jeg advaret om, at 1 ud af 200 patienter vågnede op til en lammelse fra hals til tå. Da jeg vågnede op, havde jeg en lille forbedring af slidgigtens følgevirkninger i højre hånds tommelfinger og pegefinger. Resten af kroppen havde ingen forbedringer, tværtimod. For 20% af patienternes vedkommende fortsætter degenereringen af hovednerven i nakken indtil hals til tå scenariet er en fait accompli. Slidgigtens følgesygdomssymptomer breder sig og intensiveres næsten fra dag til dag.\nIkke min nervesygdom, cervical spinalstenose, forårsaget af slidgigten, men selve den eksistentielle og potentielle problemstilling for mig som en magtesløs patient er særdeles og forbløffende velbeskrevet i filmene ’Million Dollar Baby’ og ’Det indre hav’, film som de fleste enten har set, hørt eller læst om.\nNu skal min hustru og jeg til samtale med neurokirurgen. På baggrund af en ny MR scanning taget for 10 dage siden skal vi tre i fællesskab forsøge at besvare spørgsmålet, om jeg skal underkastes samme operation endnu engang - risikoen for at vågne op anden gang lammet fra hals til tå er fordoblet - dvs. 1 ud af 100 lammes efter operationen.\nHvis jeg ikke gennemgår operationen vil tiden alligevel føre mig ind i lammelsen. Så vores svar til kirurgen burde være såre enkelt, hvis det ikke lige var fordi jeg, selv om jeg elsker livet, ikke kan forlige mig med tanken om et måske “uværdigt liv”, hvor jeg pga. min sygdom har mistet enhver mulighed for blot at kunne tage hånd i hanke og bestemme over min egen krop, om hvorvidt jeg vil fortsætte eller slutte mit liv, hvis det ikke er til at bære. Hvis aktiv dødshjælp var lovlig, som i Holland, ville jeg ikke være tvunget til evt. at tage mit eget liv, før jeg evt. kom i den frygtede situation nævnt ovenfor, hvor det overdrages formynderisk til andres almægtige herredømme over min krop. For mig ville dette være uacceptabelt og det, jeg kalder et uværdigt liv. Måske er livets dybeste mening ikke at miste den sidste autonomi.\nPS: Jeg så en gang en film i 1970’erne, der hed ’Johnny got his gun’, om en ung soldat, der lå fuld bevidst, men uden tale, syn eller hørelse, og som til sidst ville, men ikke måtte dø. Selvom min potentielle situation ikke er helt så slem som Johnnys, ligner den dog temmelig meget alligevel.\nKirurgen, Nina og jeg blev enige om at vente og se tingene an samtidig med at der skal undersøges om jeg tillige har en nervebetændelse.\nI så fald, kan der behandles herfor? Det håber vi. I øvrigt har jeg det da nogenlunde psykisk - inde imellem endda rigtig, rigtig godt!! Livet er åbenbart et splendid mysterium! Mht. min lymfekræft har denne bredt sig til venstre lysk, men er heldigvis mindre end den i højre lysken, som er gået i dvale - skønt, og for min skyld, må den godt forblive således! Vidste du at der i Danmark findes en mexicansk "dødsforening" som stammer fra de oprindelige indianer i Mexico? De skal inviteres til at sidde i vores debatpanel sammen med 'Landsforeningen en værdig død' (endnu ikke inviteret). Troels Peter og andre patienter, politikere og interessandte kulturpersonligheder, om aktiv dødshjælp. Det finder sted kl. 19:30, onsdag d. 30. november 2005, i Kulturcaféen, Holmbladsgade 99, 2300 Amager, København. Måske ses vi dér? Det ville være rart hvis du har tid og lyst.


To gode fredagsfilm på TV 2: Om TV 2\nTo gode fredagsfilm på TV 2\nPå fredag 13. juli viser TV 2 den drønromantiske film ”Before Sunset” efterfulgt af tv-premiere på den amerikanske action-thriller ”12 Rounds”.\nEthan Hawke som Jesse og Julie Delpy som Celine i Richard Linklaters romantiske drama "Before Sunset" fra 2004. (Fotos: TV 2)\nMan behøver ikke at tage stilling til, om man er til romantik eller action, Paris eller New Orleans på fredag på TV 2. Her kan man nemlig få både i pose og sæk, når TV 2 først disker op med et romantisk drama i særklasse og derefter serverer film med masser af drøn på.\nFor ni år siden traf amerikanske Jesse (Ethan Hawke) og franske Celine (Julie Delpy) hinanden i Wien, hvor de tilbragte under et døgn sammen. På trods af den korte tid sammen forelskede de sig i hinanden og aftalte at mødes. Mødet dengang blev bare ikke til noget, men nu - mange år senere - mødes de igen ved et tilfælde i en bogbutik i Paris.\nSelvom Jesse bor i New York med kone og barn, og Celine bor i Paris og har en kæreste, er tiltrækningen mellem dem igen stor. Denne gang har de endnu mindre tid sammen end sidst, for Jesse skal med et fly samme aften. Er halvanden time sammen nok til at træffe beslutninger, der vil ændre deres tilværelser for altid?\nDet er udgangspunktet for det intelligente og meget romantiske drama "Before Sunset" fra 2004. Filmen er en fortsættelse af filmen "Before Sunrise", der skildrede mødet ni år tidligere, men "Before Sunset" kan godt ses, uden at man kender den foregående film.\n”Before Sunset” på TV 2 fredag 13. juli klokken 20.00.\nAshley Scott som Molly Porter og John Cena som Danny Fischer i Renny Harlins actionthriller "12 Rounds" fra 2009.\nFredag aften på TV 2 sluttes af med tv-premiere på den amerikanske action-thriller ”12 Rounds”.\nI New Orleans i USA bliver den vanvittige forbryder Miles Jacksons (Aidan Gillen) kæreste slået ihjel under en flugt fra politiet, og formørket af hævntørst giver han kriminalbetjenten Danny Fischer (John Cena) skylden.\nNogle måneder senere stikker Miles af fra fængselet og kidnapper Dannys kæreste. Hvis Danny vil se hende igen, skal han løse 12 opgaver. Selvom opgaverne er nærmest umulige at løse, bliver Danny nødt til at gennemføre dem for at redde livet på den kvinde, han elsker.\nEn adrenalinpumpende actionfilm af Renny Harlin, der også har lavet film som "Die Hard 2", "Cliffhanger" og "The Long Kiss Goodnight".\n”12 Rounds” på TV 2 fredags 13. juli klokken 22.55.


Har du rensetøj kan du nemt aflevere det i Bilka Vejle\nSkal du have renset blazeren, kjolen eller silkeblusen, så slip for turen til renseriet. I Bilka Vejle tager vi i mod alt dit rensetøj. Du skal blot indlevere det i kundeservice og så har du det rene tøj tilbage inden for 5-7 dage. Vi glæder os til at se dig.\nSkal du rense tøjet kan du nemt aflevere det i Bilka, Vejle. I Bilkas kundeservice modtager de alt fra dine blazere, bukser, kjoler og skjorter. Det sparer dig en masse tid, hvis du alligevel skal handle ind. Når Bilkas kundeservice har modtaget dit tøj, kan du 5-7 dage senere hente det igen, rent og velduftende.\nI Butlers bruger vi bæredygtig vindmølleenergi, genanvender varmen fra produktionen, affaldssorterer og støtter op om målsætningen om at udnytte affaldet som en ressource. Således er vi Danmarks eneste Svanemærkede renseri – også i Bilka, Vejle. Når du renser hos os, bliver dit tøj slidt 30% mindre i forhold til det almindelige renseri. Fordi vi er Svanemærket bruger vi aldrig giftige kemikalier såsom Perchlor og benzin der er sundheds- og miljøskadeligt.\nDesværre bruger de fleste renserier Perchlor og benzin selvom de kan skade nervesystemet, øge risikoen for astma, allergi og kræft. Forbrugerrådet TÆNK har netop skrevet et indlæg, hvor de oplyser om de giftige kemikalier. Læs hele indlægget her.\nSvanemærket renseri i Vejle\nNår du indleverer dit tøj i Bilkas kundeservice er dit tøj altid i gode hænder. Butlers afhenter tøjet, renser, presser og hænger det på bøjle så det er klar til brug. Vi renser alt fra frakker, kjoler til uniformer. Vores dygtige fagfolk læser renseanvisningerne og renser herefter tøjet på den helt rigtige måde.\nVores kundeservice står selvfølgelig til rådighed, hvis du har spørgsmål angående varigheden eller vores rensemetoder. Vi ser frem til at rense dit tøj i Bilka, Vejle.\nT. 89 30 33 33\nMandag – søndag 06.00-00.00\nWindfeld-Hansensgade 1, 7100 Vejle\nT. 79 71 60 00\nMandag – søndag 08.00-21.00


PRM: FREMGANG I ANTALLET AF IDRÆTSAKTIVE I SILKEBORG KOMMUNE | DIF\nPRM: FREMGANG I ANTALLET AF IDRÆTSAKTIVE I SILKEBORG KOMMUNE\n623 flere medlemmer er kommet til Silkeborg Kommunes idrætsforeninger det seneste år. Også på landsplan er der sket en stigning i antallet af foreningsaktive.\nDe seneste medlemstal fra DGI og Danmarks Idrætsforbund (DIF) viser en fremgang i antallet af medlemmer i foreningsidrætten i Silkeborg Kommune. Fra 2017 til 2018 er de lokale idrætsforeninger samlet gået 623 medlemmer frem, så der nu er 42.648 medlemmer fordelt på kommunens 173 foreninger.\nSilkeborg Kommune er såkaldt visionskommune, hvilket betyder at kommunen har indgået et forpligtende samarbejde med DGI og DIF for at få endnu flere idrætsaktive danskere og på den måde hjælpe til for, at Danmark bliver verdens mest idrætsaktive nation, og noget tyder nu på, at samarbejdet har båret frugt:\nDet forventes, at der inden årets udgang vil være indgået 20 forpligtende kommunesamarbejder:


Fix MyTvTab.com helt – Entfernen Spyware\nFix MyTvTab.com helt\nI dag computer trusler problemerne har været meget almindeligt, og hver Windows-pc-brugere bliver ramt af disse skadelige ondsindede trusler. Computer svig og cyberkriminelle er nu rettet mod en enorm andel af mennesker over hele verden for deres ulovlige formål. MyTvTab.com er en sådan trussel, som er designet af meget dygtige hackere at skade brugeren på en meget barsk måde. MyTvTab.com får indrejse i dit system uden din viden og begynder udførelsen af sine grimme aktiviteter. Først og fremmest den ændrer og ændrer den indbyggede sikkerhedsindstillinger på din computer, og derefter inficerer registreringsdatabasen filer, der sinker udførelsen af dit system.\nDet værste punkt i denne dødelige trussel er, der deaktiverer de installerede anti-virus programmer og starter derefter sin ondsindede aktiviteter. Evnen til at kopiere sig selv hjælper dem til at sprede sig meget hurtigt inde i de harddiske i dit system. Det åbner dørene for mange andre katastrofale malwares som indfanger adgang af dit system og giver dem til de fjerntliggende cyber hackere, der derefter stjæler dine kritiske, akutte og fortrolige data og dokumenter som din bankkonto, business detaljer osv., som kan være liv at ødelægge situation for dig. De kan gøre din computer helt ubrugelig derfor på det kraftigste anbefales at fjerne MyTvTab.com fra dit system så hurtigt som muligt.\nHvordan MyTvTab.com Går din pc?\nSymptomer på MyTvTab.com Infektioner\nSådan fjernes MyTvTab.com\nEn af de almindelige metode er manuel fjernelse metode. De fleste af de computerbrugere forsøger at fjerne MyTvTab.com manuelt ved at følge nedenstående trin:\nTryk på ALT + CTRL + DEL for at åbne Task Manager og flytte til fanen Processer. Thenafter du nødt til at vælge de eksekverbare processer MyTvTab.com og stoppe dem med det samme.\nSelv om det er muligt at fjerne MyTvTab.com manuelt, men det er ganske lang tid tager proceduren. Hvis du ikke er teknisk ekspert, så vil det være ganske vanskeligt for dig at fjerne truslen manuelt. Ofte sker det, at nogle spor af filer stadig i systemet på grund af, som du begynder at står over for flere problemer. Så sin bedre bør du fjerne truslen automatisk ved hjælp af automatiske MyTvTab.com Removal Tool. Med hjælp fra en omfattende software kan du nemt fjerne skadelige trusler fra din computer i blot nogle få klik.\nBruger Guide : Sådan bruges MyTvTab.com Removal Tool\nMyTvTab.com Fix Guide\nSådan Fix MyTvTab.com\nFix MyTvTab.com Completely


billeje Arkiv - Side 2 af 2 - InsideFlyer DK\nTag Arkiv for "billeje".\nSAS kampagne: Få 12.000 Eurobonus-point med Avis billeje\nSAS har lige startet endnu en god kampagne op. Denne gang er det muligheden for at tjene EuroBonus-point sammen med Avis på billeje. Du kan nemt tjene 12.000 EuroBonus-point. Kampagnen kaldes passende… Læs mere\n02/09/2017 by Henrik Olsen\nFå flest point for din Hertz-billeje\nDe fleste bonusprogrammer giver dig bonuspoint for at leje bil, men hvis du er medlem hos flere programmer, kan det betale sig at kigge på, hvor du får flest point. I denne artikel kigger vi på, hvordan… Læs mere\n16/08/2014 by Nicki Lolk Sørensen\nFå flest point for din Sixt-billeje\n28/07/2014 by Nicki Lolk Sørensen\nFå flest point for din Avis-billeje\nDe fleste bonusprogrammer giver dig bonuspoint for at leje bil, men hvis du er medlem hos flere programmer, kan det betale sig at kigge på, hvor du får flest point. Lejer du bil hos Hertz, kan du læse… Læs mere\n11/07/2014 by Nicki Lolk Sørensen


Adam Elements Q 10W Qi oplader - MacKabler.dk fra Adam Elements | PÅ LAGER\n> Alle varer>Genveje>QI Trådløs opladning til iPhone's>Adam Elements Q 10W Qi oplader\nAdam Elements Q trådløse oplader kan oplade din enhed fri for ledninger. Læg blot din telefon på overfladen og opladningen begynder af sig selv. Q er frisk og lækkert designet, hvilket bla gør sig gældende med 7 LED farve indstillinger. Adam Elements Q har quick charge og er kompatibel med alle Qi udstyrede enheder som f.eks. iPhone 8, iPhone X og de seneste Samsung Galaxy modeller.\nSkift selv den farve den lyser når den oplader din iPhone.\nAdam Elements Q 10W Qi oplader er en af de fedeste slags opladere man kan få. Som en Qi trådløs oplader til iPhone bliver det utrolig nemt at oplade ens iPhone. Samtidigt kommer den i et stilrent design og med høj effekt, så man får alt man skal bruge og mere til.\nEn Qi trådløs oplader til iPhone oplader batteriet på din iPhone vha. induktion. Det betyder at den danner et magnetfelt, som skaber en strøm i batteriet, hvilket fungerer på samme måde som strømmen der kommer fra et kabel, nemlig at det oplader batteriet.\nEn Adam Elements Q 10W Qi oplader gør det meget nemmere at oplade ens iPhone, da man bare skal lægge iPhone på opladeren hvorefter den oplader. På den måde slipper man for kablerne, samtidigt med at man altid har et fast sted at placere ens iPhone.\nUdover de praktiske fordele, så er Adam Elements Q 10W Qi oplader lavet i et simpelt og stilfuldt design, der passer perfekt ind uanset hvor man vil placere den. Den bløde, hvide farve passer desuden perfekt til iPhone og andre Apple enheder.\nAlt dette gør en Adam Elements Q 10W Qi oplader til en rigtig god investering, med både høj opladningshastighed, trådløs opladning og et lækkert design. Desuden så er det et fedt gadget at eje.\nStørrelse: 111mm x 111mm x 31mm\nIndpakning: 185mm x 117mm x 30mm\nAdam Elements Q


Delsey Rygsæk Securstyle\nDelsey har lavet en lille smart damerygsæk i et bredt udvalg af farver til at matche enhver garderobe. Her er langt vægt på franske finesser med gyldne accessories som lynlåsglidere, hægter, spænder m.m. Securstyle har en speciel dobbelt lynlåslukkemekanisme, hvor man super nemt forbinder de to lynlåsringe ved hjæp af en snap-låsemekanisme på den ene ring, hvorved de dermed hægtes sammen. De kan således ikke i et snuptag lynes op for at skaffe uønsket adgang til rygæskkens indhold. Endnu et af Delseys praktiske bidrag mod lommetyveri. Rygsækken har en god størrelse - ikke for stor og ej heller for lille. Designet i bløde ovale kurver med et smart stort bærehåndtag.Hovedrummet indeholder to forede lommer til en 13' bærbar samt en tablet. Der er naturligvis stadig yderligere plads til alle dine andre sager. På fronten findes en smart lynlåslomme. De komfortable skulderremme er aftagelige og kan begge let åbnes ved hjælp af en karabinhage. Rygsækken kan således hurtigt hægtes fast på f.eks. en stol eller omkring et bordben, så man ikke bare lige render afsted med den i en hurtig vending - endnu et lille slag mod tyveri. For at sikre tyveri af personlige elektroniske data har rygsækken naturligvis også en ANTI-RFID lomme. Sidst men ikke mindst har rygsækken en strop bagpå, der gør det muligt at sætte den på en kufferts trækstang. Der ydes 5 års verdensgaranti på produktionsfejl.\nMål / 38x1050x30\nLiter / 11,9\nLeverandør varenummer: 00202161000


Showanmeldelse: Saks Potts ville det hele og lykkedes med det meste til Copenhagen Fashion Week / Reportage\nShowanmeldelse: Saks Potts ville det hele og lykkedes med det meste til Copenhagen Fashion Week\nDesignduoen lader ikke til at kunne sætte en fod forkert. I går aftes imponerede de igen med en flot og sjov kollektion.\nEmma Rosenzweig lukkede Saks Potts-showet. (Foto: Copenhagen Fashion Week)\nÉn af Cathrine Saks og Barbara Potts’ store styrker er, at de lader til at have en stor tiltro til deres egne evner og brand, hvilket efterfølgende giver dem en stor frihed til at turde meget. Det beviste de igen i går aftes, hvor de holdt deres årlige show (de springer altid vintersæsonen over) under modeugen.\nSaks Potts handler på samme måde meget om at tro på sig selv og bare have det sjovt med tøjet – turde at være lidt for meget. Det er deres succesfulde Foxy Coat, der har siddet på alle fra Cardi B til Kendall Jenner og senest Rosalía, et fint billede på med dens overdimensionerede pelskrave.\nDen var selvfølgelig med igen, da Saks Potts forvandlede Musikkonservatoriets koncertsal til en anderledes catwalk komplet med et strygerensemble (hvor kvinderne selvfølgelig bar cowboystøvler fra Saks Potts’ Ecco-samarbejde) på scenen, der spillede og klappede med på showsoundtracket. Showets titel var også ‘Latin Gala’, men i vanlig stil trak kollektionen i flere retninger.\nFor Saks Potts vil det hele, og man forstår dem godt, når de nu har held med det meste. Vi vil således både et fuldt flamingo-outfit og nogle ‘krøllede’ two-pieces, som man sagtens kunne forestille sig Rosalía optræde i.\nMen vi fik også Saks Potts classics som det patenterede læder på frakker og fulde sæt. Der var skinnende mavebluser og bukser. Og farvet pels, selvfølgelig.\nTilsæt et logopræget læder-outfit, der var som taget ud af en 80’er-hiphopvideo, et double-denim sæt og en badedragt til de 25 indgange, og billedet af en meget alsidig kollektion står tydeligt frem.\nDet kan derfor være svært at sætte fingeren på, hvad det er, der udgør Saks Potts’ dna, men måske er det netop pointen? Og det lader i hvert fald til at virke for dem – og for os, der kiggede på i salen, som hele tiden fik nye indtryk. Helt frem til at Emma Rosenzweig (tidligere Leth) gik sidste indgang i et ædelstenbesat, lårkort country-outfit ned langs stolerækkerne i salen og på balkonen, som alle modeller så fint havde gjort.\nDet var flot og sjovt og kulminerede rørende, da aftenens to hovedpersoner krammede mellem modellerne på scenen efter finalerunden. Så tilgav man let det bizarre i, at både Moby og The Verve havde sneget sig ind i showsoundtracket præcis som hos Baum und Pferdgarten få timer tidligere, hvor modellerne også gik finalerunde til ‘Bittersweet Symphony’.


Pladsens beliggenhed mellem to have – med naturens skønhed helt tæt på – giver helt unikke oplevelser.Børnevenlig strand og dejligt vand til begge sider. Opvarmet pool giver mulighed for badning og en tur i vandrutchebanen. Eller svømning, windsurfing eller ren afslapning på stranden. Eller måske fiskeri fra stranden eller egen båd.Din hund er meget velkommen på Drejby. Det er let at komme helt tæt på naturen på Als, uanset om du er til mindre gåture, vandre eller cykelture. Du bestemmer selv, hvor aktiv du vil være på din ferie. Vi og vores personale vil gøre det bedste for at give dig og din familie en unik ferie.


Gudløs ungdom | Thomas Thurah\nCategory Archives: Gudløs ungdom\nVenus med rygsæk og ungdom med fiskeøjne\nKlassiker fra den nazistiske eksillitteratur om gudløs ungdom, der gav sig fanden i vold\nÖdön von Horváth: Gudløs ungdom. Oversat af Søren Gosvig Olesen. 144 sider, 199 kr. Forlaget Vandkunsten.\nDen tysk-ungarske forfatter Ödön von Horváth er ikke helt ukendt i Danmark. Hans teaterstykker Kasimir og Karoline fra 1932 og Don Juan vender hjem fra krigen fra 1937 er blevet opført på danske scener, den sidste tilmed i en operaversion ved Erik Højsgaard. Og så forholdsvis sent som i 1989 oversatte Villy Sørensen Seksogtredive timer, Horváths første roman, der imidlertid først udkom næsten fyrre år efter forfatterens død.\nAlligevel må man konstatere, at Horváth er en af de mange forfattere, hvis eftermæle primært knytter sig til et særligt dramatisk afsnit af historien, og som især er kendt for at være kendt af få og berømt for at være berømmet af de største. I Søren Gosvig Olesens korte og udmærkede forord heddet det karakteristisk nok, at Horváths lille bog er ”en af de vigtigste romaner i nazitidens tyske eksillitteratur”, at den ved udgivelsen blev lovprist af både Thomas Mann og Hermann Hesse, og at Horváth senere endnu, ved ”genopdagelsen” af ham i 1960’erne, blev fremhævet af den store østrigske forfatter Peter Handke på bekostning af Bertolt Brecht.\nHORVÁTH blev født i Budapest i 1901 og døde ved en ulykke i Paris i 1938. Han var først og fremmest dramatiker og en af de mange, hvis stykker blev forbudt efter den nazistiske magtovertagelse. Ved samme lejlighed blev hans opholdstilladelse inddraget.\nDet tvang ham andre steder hen i det krigstruede Europa, i første omgang til Østrig, senere til Paris, og andre steder hen i de litterære genrer. Tyskland fik han ikke at se igen, og i de sidste år af hans liv drejedes forfatterskabet over mod prosaen.\nGudløs ungdom, der udkom i 1938, samme år, som Horváth fortsatte sin flugt fra Østrig til Paris, var første del af en planlagt trilogi. Kun det andet af de tre bind nåede at blive færdigskrevet, nemlig Et barn af vor tid, der udkom samme år. Året, da Horváth dør.\nNÅR man oplever eller genoplever Horváths tekst halvfjerds år efter udgivelsen, er det mere end noget den knappe og rapporterende stil, der slår én. Den har ikke meget til fælles med Hermann Hesse og Thomas Mann. Til gengæld forstår man godt, at Handke finder på at sammenligne Horváth med Brecht, selv om det vistnok var dramatikken og ikke så meget stilen, der var anledningen.\nRomanens fortæller, den cirka 30-årige skolelærer, er trods sin ærgrelse over ungdommens tiltagende råhed og kynisme selv en kølig iagttager. Eller lidt af en kold fisk, for nu at misbruge et af romanens gennemgående billeder: det koldblodede fiskeøje, ”uden gnist, uden glans”.\nOgså det navnløse kollektiv af unge, kun benævnt med deres navns begyndelsesbogstav, svarer godt til stilens tilbagetrukkethed, de korte, sideordnede sætninger og mange indrykninger. Der er noget uniformt og marchagtigt over hele fremstillingen, men lige så tydelige er ironiens og sarkasmens skæve taktslag.\nMED EN forsigtig bemærkning om, at negrene også er en slags mennesker, har fortælleren bragt sig på kant med sin dehumaniserede – nazificerede – skoleklasse, med forældrene (blandt dem den koleriske og partitro småborger i en bagermesters skikkelse), med skolelederen, og hvem der ellers ivrigt eller tavst passivt stimulerer tingenes tilstand. I første omgang retter han ind. Der er jo pensionen og hans gamle forældre. Der er i det hele så meget. Så under larmende indre protester tager han med de unge mennesker på en paramilitær ungdomslejr, hvor der skal marcheres og skydes til den store fortjenstmedalje.\nHerregud. Kan han bare få lov at være i fred og betragte det hele på afstand.\nMen i den lille teltlejr tager historien en dramatisk drejning. En dreng bliver slået ihjel, mistanken falder takket være fortælleren på en uskyldig. Det gør fortælleren til medansvarlig, ikke kun i det snævre kriminalistiske perspektiv. Og så lokker det endelig selveste Gud frem, der så længe har været savnet.\nHvorledes skal ikke røbes hér.\nDER ER meget mere at sige om Horváths lille bog, to ting skal jeg have med.\nDen ene er de billeder fra henholdsvis den bibelske og den romerske verden, han slynger sin fortælling omkring, egentlig ikke videre elegant, snarere frygtløst. Det giver den det evigtgyldiges præg og bidrager desuden til komikken. Den Gud, der optræder i titlen og pludselig også i bogen, har med det første at gøre. Det er ikke den kristne Gud, men en art sandhedens symbol. Det komiske bidrager til gengæld Cæsar til, en skarptseende bums af en skandaliseret skolelærer, der har gjort sig til konge eller kejser snarere i et underjordisk rige af udstødte. Når de åndelige plebejere kommer til tops, går Cæsar til bunds.\nDet andet, der skal med, er – meget apropos – romanens humor, fx dens hurtigt tegnede portrætter af gudløs ungdom. I særklasse morsomt og på samme tid sørgeligt er billedet af de forbipasserende elever fra pigeskolen, ”den marcherende Venus”, som de kaldes, på rituel jagt efter ”den forsvundne flyver”:\n”Jaså, er nogen styrtet ned? Nej, ”søgning efter den forsvundne flyver” er bare en militær øvelse for den kvindelige ungdom. Et stort stykke hvidt karton bliver gemt et eller andet sted i underskoven.”\n”Marcher bare til, I fremtidens mødre!”\nDER ER kun en enkelt ting ved Forlaget Vandkunstens (og Søren Gosvig Olesens) både velkomne og gennemsobre udgivelse, jeg har lyst til at anholde. Nemlig bagsideteksten og forordet, der hævder, at ”Gudløs ungdom er en roman om, hvordan et totalitært samfund omringer det enkelte menneske, indskrænker dets ytringsfrihed og begrænser dets handlemuligheder.”\nDet kan man sige om mange romaner, fx om den næsten samtidige Aldous Huxleys Fagre nye verden og om George Orwells lidt yngre 1984. Men jeg synes ikke, det er rigtigt at sige om Ödön von Horváths roman, at den handler om, hvad den totalitære stat gør, eller om den totalitære stat sådan i al ubestemthed.\nDen handler for mig at se som mange sine efterkommere snarere om, hvordan den totalitære stat skabes og holdes sammen af det almindelige menneske som denne romans forsmåede bagermester eller som dens fortæller. Indtil det øjeblik de beslutter sig for noget andet.\nAnmeldelsen stod i Information august 2008\nThis entry was posted in Gudløs ungdom, Horváth, Ödön von and tagged Anmeldelser on April 21, 2014 by Thomas Thurah.


Rabatkoder, tilbud og det hele for det halve? | UNEV\nKender du til rabatkoder og gruppeindkøb? Hvis ikke, så læs med her!\nInternettet er stedet hvor man ofte kan finde et godt tilbud, halv pris på en middag eller en rabatkode til en billig bærbar eller telefon.\nSiden lancering af den amerikanske indkøbsplatform Groupon, er nettet blevet oversvømmet med services, hvor man køber produktet i forening for at presse sælgeren til at give en klækkelig rabat, idet der købes stort ind.\nI Danmark har vi siden lovginingen om rabatkoder blevet lempet, set en opblomstring af hjemmesider, som netop udnytte gruppeindkøb til at skaffe rabatter og varer til halv pris. Nogle af de nyeste er bl.a.:\nFælles for disse tjenster er at man ved at være mange, kan spare op til fx. 50% på en middag eller skøhedspleje etc. Ideen er, at ved at man sælger varen til mange, som betaler og accpetere at købe produktet, sparer en masse penge og forhandleren får en masse kunder på engang og dermed tjener på volumen.\nKonceptet har eksisteret i udlandet i mange år og som nævnt er Groupon nok den mest kendte i USA. I England findes et lidt andet koncept, som handler om rabatkoder eller discount vouchers codes, som de kalder det der ovre. Der kan man finde rabatkoder til stort set alt – f.eks. bildudlejning, billige pc’er, spil, billige flybilletter og meget meget.\nVi er ret sikre på, at dette koncept vil se dagens lys i Danmark i et meget større omfang end i dag, så hold øje med rabatkoder og gode tilbud der ude. Der findes rigtig mange!\nDette indlæg blev udgivet i Rabatkoder og tagget biludlejning, Downtown, Pinq, rabat, rabatkoder, Sweatdeal, tilbud. Bogmærk permalinket.\n← Smykker til kvinder\nNy Apple iPhone 4S →


Abus 8mm Kæde til Shield ringlås - Sort - 100cm - Abus PrisGaranti\nAbus 8mm Kæde til Shield ringlås – Sort – 100cm Produktfakta\nVarenavn: Abus 8mm Kæde til Shield ringlås – Sort – 100cm\nAbus 8mm Kæde til Shield ringlås – Sort – 100cm med prisgaranti\nAbus 8mm Kæde til Shield ringlås – Sort – 100cm står på manges ønskeliste i cykelsporten. Tilbehør til lås er blandt de bedst sælgende kategorier. Cykelpartner er din one-stop webshop, når det handler om cykeldele. Vare du kigger på kan du bytte op til hele 365 dage efter du har bestilt den. Er du løbet sur i jagten på godt cykeludstyr, kan du spille det sikre kort og fylde kurven med produktet lige her, du bliver i hvert fald glad for dit køb. Husk også at der er prisgaranti på Abus 8mm Kæde til Shield ringlås – Sort – 100cm fra det anerkendte mærke Abus, der i mange år har været et af de førende. Når landevejen eller skovbunden ligger for dine fødder og du sidder på cyklen, skal din drikkedunk være fyldt op, så du har noget væske. Denne væske kan fx være energi drik med smagen af bær.\nAbus 8mm Kæde til Shield ringlås – Sort – 100cm med et helt års returret\nAbus 8mm Kæde til Shield ringlås – Sort – 100cm er klar til dig her i shoppen. Du finder den i varegruppen Tilbehør til lås. Der følger også hele 365 dages returret der sikrer dig, hvis du mod forventning skulle fortryde købet af din vare. Fun fact er at de fleste shoppere i Danmark køber Abus 8mm Kæde til Shield ringlås – Sort – 100cm hos onlineshoppen Cykelpartner, der har alle de efterspurgte varer i deres sortiment. Her i online shoppens kæmpe udvalg går mange på jagt efter deres mål, og der kan klikkes køb på dette produkt. Køber du varer online er priserne mere attraktive end i butikkerne- når webshoppen sparer de penge som en almindelig butik bruger, så kommer det dig til gode.\nAbus 8mm Kæde til Shield ringlås – Sort – 100cm med online fordele\nNår du svinger kortet i de danske webshops, er du stillet lidt bedre, fordi webshops er underlagt en lovgivning, de skal følge. Varer som er købt i en dansk webshop, skal have returret i 14 dage. når produkterne er købt online, der er endda shops, der vælger at give mere og nogle giver endda et helt års returret. En stor fordel for dig som forbruger er, at webshops har deres priser online, og prissammenlignen er let at foretage, uden af være afhængig af, at det skal være tæt på din bopæl. Du kan oven i købet gøre det så snart du lige har fem minutter, og sidder ved computeren eller med din telefon. En anden ting du også slipper for, at du ikke kan bære alle din varer på én gang og skal gå flere gange frem og tilbage til bilen. Online shoppen får Posten til at levere dine varer til din adresse, eller de kan blive sendt til din arbejdsplads, og det kan frit vælges, når du angiver leveringadresse. Den irriterende kassekø undgår du ved at handle online så gå let og ubesværet direkte til kassen, når du er færdig med at handle, så er det aldrig mere ubehaget ved at stå alt for tæt i en kø til kassen.\n102 reviews for Abus 8mm Kæde til Shield ringlås - Sort - 100cm


Udstilling- Den Fynske Kulturarvs Ekspedition - Dynamo\nUdstilling- Den Fynske Kulturarvs Ekspedition\nUDSTILLING af værker og tekster fra 30 forladte steder på og omkring Fyn.\n100 års forladt fynsk kulturarv svarer igen. 30 fynske steder, der er blevet forladt i løbet af de sidste 100 år, har givet afsæt til ny kunst og litteratur.\nBilledkunstner Ole Lejbach og forfatterJens Blendstrup har besøgt 30 fynske steder, der hver gemmer på en historie. Hvert af stederne er nemlig blevet forladt af deres oprindelige funktion. Men historien findes, hvad enten stederne i dag forfalder eller har fået nye funktioner.\nOle Lejbach og Jens Blendstrup har på hvert af de 30 steder indfanget fortidens tilstedeværelse og omsat dette til nye fortællinger i deres fabulerende kunst i form af store tegninger og fiktive fortællinger. Historisk skribent Ann Ammons har i korte artikler suppleret med stedernes faktiske historie.\nDen Fynske Kulturarvsekspedition er arrangeret af Kulturarv Fyn med støtte fra Albani Fonden.\nBilleder og uddrag af tekster præsenteres i en stor udstilling i Dynamo Workspace på Odense Havn. Ole Lejbachs 30 store, tegnede værker bliver suppleret af citater fra Jens Blendstrups tekster, og alle gæster på udstillingen får udleveret et\nhæfte, hvor de kort kan orientere sig om de 30 steder.\nSted: Dynamo Workspace – Finlandkaj 6, 5000 Odense\nUdstillingsperiode: 10. marts til 15. april 2018.\nÅbningstider: Tirsdag til søndag kl. 12.00-17.00\nGratis rundvisninger: Alle søndage kl. 13\nI en bog på 300 sider præsenteressamtlige Jens Blendstrups 30 tekster, Ole Lejbach 30 værker og Ann Ammons’ 30 artikler om stedernes historie. Derudover indeholder bogen snapshot-fotografier fra ekspeditionen til de 30 steder.\nLæs mere om bogen her: http://modstroemfyn.dk/bog/\nProjekt Mod.Strøm er udviklet i et samarbejde mellem Kulturarv Fyn ogKulturregion Fyn. Fokus for projektet er fynske steder, som er blevet forladt, og målet er at sætte fokus på den værdi, stederne\nrummer: historie, identitet, inspiration m.m. I sommeren 2017 sejlede museumsskibet Rylen til forladte øer langs de fynske kyster. Det blev formidlet til via en række arrangementer i de fynske havne og en serie indslag på TV2 Fyn, så fynboerne kunne få indblik i de mange små øer, som tidligere har været beboet eller benyttet, men som nu ligger stort set uberørte hen. I september 2017 blev afholdt en festival med en lang række events på 9 udvalgte forladte steder, og samtidigt afholdt Kulturregion Fyn konference om temaet. I\nforåret 2018 følger nu Den Fynske Kulturarvsekspedition med Lejbach og Blendstrups livtag med i alt 30\nsteder fordelt over 10 kommuner – med bogudgivelse og udstilling. I december 2018 åbner endelig en udstilling, der samler op på Rylens besøg på de forladte, fynske øer.\nLæs mere på http://modstroemfyn.dk/.


Nike stiller helt skarpt med ny Laser-Orange Mercurial Superfly\nEfter at have leveret en CR7 eksklusiv electro-grøn Mercurial Superfly for en måned siden, har Nike nu præsenteret farven til alle andre der er nede med Superfly. Og der bliver stillet helt skarp med denne nye Laser-Orange Mercurial Superfly.\nEfter at de er blevet set båret på træningsbanen af en række fodboldsspilere, blandt andre Alexis Sanchez og Juan Manuiel Iturbe, har Nike i dag præsenteret den 4. farveopdatering til Mercurial Superfly. Denne model forventes set i aktion allerede i aften, når det går løs i Europas fineste turnering, Champions League.\nFå sigtekornet stillet helt skarpt med den nye Mercurial Superfly\nDen nye Mercurial Superfly fulgte i Magistaens fodspor i april måned, da Nike lancerede den nye model med Flyknit overdel og Dynamic Fit Collar. Nikes fjerde generation af Superfly er Nikes mest innovative til dato og giver helt ny betydning til konceptet eksplosiv fart.\nDenne nye farveopdatering formår virkelig at understrege Nikes budskab om at skille sig ud på banen. Det visuelle udtryk bliver toppet af et skarpt Nike swoosh i hvid med en sort optegning og den vil helt sikkert få hele Mercurial familien, lige fra Raheem Sterling i Superfly til Zlatan Ibrahimovic i Vapor, til at skille sig ud på banen.\nUdover de åbenlyse innovative tiltag har Nike også bragt carbon fiber sålen tilbage og med sin to-lags konstruktion leverer den en helt unik respons, som hjælper eksplosiviteten et langt stykke, når først Sterling, Sanchez eller Ronaldo sætter i spurt.\nMed den nye Laser-Orange, har Nike virkelig bragt Mercurial Superfly helt ind under rampelyset. Og der er masser af grund til at tro at denne farveopdatering bliver et kæmpe hit. Men hvad siger du? Hvilken af de hidtil 4 farveopdateringer er din Superfly-favorit?